Kas – Ucagiz – Kekova adasi – Demre (Μύρα) – Olympos (Όλυμπος) - Chimaera (Χίμαιρα) | MotoRiders Club\nKas – Ucagiz – Kekova adasi – Demre (Μύρα) – Olympos (Όλυμπος) - Chimaera (Χίμαιρα)\nΗμερομηνία: Παρ, 29/06/2012\nΦωτογραφίες: Τουρκία / Turkey 2012 - 29.6.2012\nΒρισκόμασταν για τα καλά στον «Δρόμο της Λυκίας» που εκτίνεται από το Οludeniz μέχρι την Antalya. Υπάρχουν αρκετά αξιοθέατα, οπότε και αποφασίσαμε να διαθέσουμε λίγο χρόνο παραπάνω. Πριν αφήσουμε το γραφικό Kas, κάναμε με τις μηχανές μια βόλτα από το λιμάνι και τους κεντρικούς δρόμους μέχρι την έξοδο, όπου θα μπαίναμε ξανά στο εθνικό οδικό δίκτυο για Antalya. Το τμήμα της εθνικής οδού πάνω από το Kas, προσέφερε μια μοναδική θέα των μικρών βραχονησίδων τουρκικών και ελληνικών, αλλά και της ακτογραμμής της περιοχής. Βγάλαμε μερικές φωτογραφίες και συνεχίσαμε τον δρόμο μας με ανατολική κατεύθυνση.\nΟδηγώντας σε μια όμορφη και άνετη διαδρομή και έχοντας διανύσει περίπου 50χλμ. είδαμε από ψηλά την πόλη του Demre. Λίγο μετά συναντήσαμε την διασταύρωση για Ucegiz – Kekova (11χλμ.). Στρίψαμε δεξιά και ακολουθώντας έναν στενό επαρχιακό δρόμο, με μέτρια κατάσταση οδοστρώματος, φτάσαμε στο χωριό Kekova. Βρίσκεται στον μικρό κόλπο Ucegiz. Πρόκειται για την περιοχή στην θέση της αρχαίας Σίμενας (Simena). Ο δρόμος κατέληγε σε μια μικρή μαρίνα που ήταν γεμάτη με τουριστικά καραβάκια.\nΤην ώρα που σταθμεύσαμε, μας πλησίασε ένα ντόπιος. Μας ρώτησε αν θέλαμε να μας κάνει μια μικρή κρουαζιέρα στα αξιοθέατα της περιοχής, τα οποία όμως ήταν προσεγγίσιμα μόνο δια θαλάσσης. Η αρχική τιμή ήταν στις 120TL, αλλά τελικά δώσαμε τα χέρια στις 100TL. Δεν ξέρω αν η τιμή ήταν καλή, αλλά σε εμάς φάνηκε συμφέρουσα καθώς θα νοικιάζαμε –ουσιαστικά- ολόκληρο το καραβάκι και θα επιστρέφαμε όταν εμείς θέλαμε. Εναλλακτικά, θα έπρεπε να επιλέξουμε κάποια οργανωμένη εκδρομή, που ίσως μας καθυστερούσε.\nΈτσι λοιπόν, έχοντας πάρει μαζί μας πιο ελαφρύ ρουχισμό και μαγιό, περπατήσαμε στην μικρή προβλήτα και μπήκαμε σε ένα από τα πολλά καραβάκια. Η εμπειρία ήταν πολλή όμορφη και διασκεδαστική! Το καραβάκι αρχικά προσέγγισε μια παραλία, όπου βρίσκονταν σαρκοφάγοι (περίπου 300). Κάποιος μάλιστα ήταν μισοβυθισμένος στην θάλασσα. Λίγο παρακάτω υπήρχε ένα μικρό παραλιακό χωριό, κάτω από ένα φρούριο. Η συντριπτική πλειονότητα των σπιτιών ήταν καταλύματα, ξενοδοχεία και εστιατόρια.\nΣυνεχίζοντας, προσεγγίσαμε το νησί που βρισκόταν ακριβώς απέναντι. Πρόκειται για το Kekova adasi (=νησί Kekova). Είναι γνωστό καθώς φιλοξενεί τα ερείπια ενός μισοβυθισμένου χωριού. Πριν περίπου 3000 χρόνια, ένας μεγάλος σεισμός προκάλεσε την καθίζηση της περιοχής με αποτέλεσμα να βυθιστεί ένα μέρος του. Κινούμενοι κατά μήκος της παραλίας του, διακρίναμε τα ερείπια κατοικιών, εκκλησίας, λιμανιού,… Κάποια από αυτά σου έδιναν αρκετά την εικόνα για το ήταν στο παρελθόν. Σε κάποιο σημείο, ο καπετάνιος μας άνοιξε μια καταπακτή. Με τον τρόπο αυτό μπορούσαμε να δούμε τον πυθμένα της θάλασσας. Με έκπληξη διαπιστώσαμε την ύπαρξη ενός αμφορέα!\nΗ μικρή περιήγηση συνεχίστηκε. Τα διάφορα πολύ μικρά νησάκια αλλά και οι κολπίσκοι που σχηματίζονταν, σου έδιναν την αίσθηση ότι βρίσκεσαι σε φιόρδ. Φτάσαμε σε ένα σημείο, όπου ο καπετάνιος έδεσε το καραβάκι και μας έδωσε την ευκαιρία να κάνουμε μια βουτιά. Το νερό ήταν ζεστό.\nΚατά τις 2.30μμ. και έχοντας ήδη περάσει 1.30 ώρα περιήγησης, ετοιμαστήκαμε για την επιστροφή μας στην μαρίνα. Γενικά βρισκόμασταν αρκετά κοντά, αλλά η διαδρομή μας ήταν κυκλική προκειμένου να δούμε τα αξιοθέατα. Ήταν μια πολλή όμορφη αλλά ταυτόχρονα «δροσερή» εμπειρία.\nΓια μια ακόμα φορά διαπίστωσα πόσο αναγκαίο και ανανεωτικό είναι στα ταξίδια να υπάρχουν και εναλλακτικές δραστηριότητες. Προσφέρουν μια ποικιλία που κάνουν το ταξίδι σου περισσότερο περιπετειώδες και γοητευτικό, ενώ ταυτόχρονα σε φέρνουν πιο κοντά στο τόπο που επισκέπτεσαι…\nΕπιστρέψαμε στον κεντρικό δρόμο μέσω τις ίδιας διαδρομής (11χλμ.) και από εκεί σε 9χλμ. μπήκαμε στην πόλη Demre ή «Kale» (2η ονομασία της). Η πόλη βρίσκεται στην περιοχή που ήταν χτισμένη η αρχαία Μύρα. Απομεινάρια της αποτελούν οι λαξευτοί τάφοι που φιλοξενούνται στον αρχαιολογικό χώρο (τιμή εισιτηρίου: 15TL).Η ιδιαιτερότητά τους είναι τα χρώματα ενώ οι επιγραφές ξεχωρίζουν μέχρι σήμερα. Η αρχαία πόλη, έγινε γνωστή λόγω του εμπορίου μύρου.\nΤο Demre όμως είναι επίσης διάσημο εξαιτίας του βυζαντινού ναού (τιμή εισιτηρίου: 15TL) που φιλοξενεί. Είναι αφιερωμένος στον Άγιο Νικόλαο («Baba Noel» στα τουρκικά). Είναι ο μοναδικός «κοινός Άγιος» στην μουσουλμανική και χριστιανική θρησκεία. Ο Άγιος Νικόλαος καταγόταν από τα γειτονικά Πάταρα. Γεννημένος τον 4ο αιώνα μ.Χ. έγινε γνωστός για την γενναιοδωρία και την ταπεινότητά του. Ο θρύλος τον καθιέρωσε προστάτη των ναυτικών και των παιδιών. Υπάρχουν 2 αγάλματα του Αγίου Νικολάου, το ένα εκ των οποίων είναι δώρο της Ορθόδοξης Ρωσικής Εκκλησίας. Ο ναός διαθέτει κάποιες αγιογραφίες αλλά και την σαρκοφάγο του αγίου. Ο ναός καταστράφηκε από τους Άραβες το 809, αλλά τα οστά του σώθηκαν καθώς μεταφέρθηκαν στο Bari της Ιταλίας.\nΑφήσαμε το Demre με προορισμό τον Olympos (80χλμ), μια περιοχή που βρίσκεται μέσα στο ομώνυμο φυσικό πάρκο. Οδηγήσαμε σε μια εκπληκτική παράκτια διαδρομή. Αφού περάσαμε την Finike και το Κumucale, μπήκαμε στον εθνικό δρυμό Olympos Milli Park. Διασχίσαμε μια πευκώδη περιοχή με εντονότατη βλάστηση! Κάποια στιγμή αφήσαμε τον κεντρικό οδικό άξονα ακολουθώντας την σήμανση για Οlympos (Antik Kinte). Από εκεί και πέρα ο ελικοειδής στενός δρόμος (12χλμ.) «χωνόταν» μέσα στο πυκνό πευκοδάσος καταλήγοντας σε μια περιοχή με αρκετά καταλύματα.\nΗ «διαφορετικότητα» των συγκεκριμένων καταλυμάτων είναι πως πολλά από αυτά διαθέτουν δεντρόσπιτα, στα οποία μπορείς να μείνεις!.. Εμείς επιλέξαμε το Saban TreeHouse (40TL/άτομο με πρωινό και βραδυνό). Μας το είχε προτείνει ο ιδιοκτήτης της πανσιόν στο Kas. Τα δεντρόσπιτα δεν διαθέτουν μπάνιο ή κλιματισμό. Ουσιαστικά είναι υπερυψωμένες καλύβες με ένα κρεβάτι. Βεβαίως ο χώρος διαθέτει και ξύλινα σπιτάκια με κλιματισμό και μπάνιο (στην ίδια τιμή).\nΚάναμε ένα μπάνιο, φορέσαμε κάτι πιο ελαφρύ και πήγαμε για φαγητό. Ο μπουφές διέθετε 8 διαφορετικά παραδοσιακά πιάτα με πολύ νόστιμες γεύσεις. Πραγματικά άξιζε τον κόπο!\nΗ περιπέτεια, όμως, για την συγκεκριμένη μέρα δεν είχε τελειώσει ακόμα. Έμενε να επισκεφτούμε το χώρο της αρχαίας Χίμαιρας. Για την προσεγγίσουμε ξαναβγήκαμε στην εθνική οδό (10χλμ) και πήραμε κατεύθυνση προς Antalya. Μετά από 1χλμ., ξαναστρίψαμε δεξιά και μετά από 6-7χλμ. ελικοειδούς διαδρομής, συναντήσαμε το χωριό Cirali που αποτελεί τουριστικό θέρετρο.\nΑφού περάσαμε ένα χωματόδρομο (3-4χλμ.) φτάσαμε στο σημείο που ξεκινούσε το μονοπάτι για την Chimaera (τιμή εισόδου: 4TL). Ευτυχώς είχαμε προνοήσει και είχαμε μαζί μας ελαφριά ρούχα. Αλλάξαμε και ξεκινήσαμε μια ανηφορική διαδρομή που σε κάποια σημεία της είχε σκαλιά. Απαραίτητοι ήταν οι φακοί, καθώς δεν υπάρχει φωτισμός.\nΜετά από 1000μ. φτάσαμε. Σε ύψος 300μ. βρίσκονται 2 ηφαιστειακοί βράχοι από όπου αναβλύζει φυσικό αέριο. Ονομάζονται «Yartanas» (=καιγόμενες πέτρες). Στο σημείο υπάρχει μια μικρή βυζαντινή εκκλησία, μάλλον στο σημείο όπου ήταν ο ναός του Ηφαίστου. Σύμφωνα με τον μύθο, στο βουνό ανέβηκε ο Βελεροφόντης με τον Πήγασο και σκότωσε την τρικέφαλη Χίμαιρα, χύνοντας λιωμένο μολύβι στο στόμα του τέρατος! Αρκετοί ήταν αυτοί που είχαν έρθει να απολαύσουν το εντυπωσιακό θέαμα, παρά το γεγονός πως η ώρα ήταν περασμένη. Οι φωτιές που ανάβλυζαν σε διάφορα σημεία της πλαγιάς έδιναν μια ξεχωριστή γοητεία, δημιουργώντας μυστηριακή ατμόσφαιρα. Κάποιοι κάθονταν γύρω τους αμίλητοι, κάποιοι είχαν αρχίσει να τραγουδούν. Παρά την κούραση άξιζε τον κόπο! Πιστεύω πως η καλύτερη ώρα επίσκεψης είναι το σούρουπο, καθώς έτσι, εκτός από τις φωτιές, μπορείς να δεις και τα ερείπια της βυζαντινής εκκλησίας.\nΠήραμε τον δρόμο της επιστροφής από το μονοπάτι και στην συνέχεια προς το κατάλυμα μας. Όταν επιστρέψαμε η ώρα είχε φτάσει 1πμ αλλά καθίσαμε για κουβέντα μέχρι τις 2.30πμ. Παρά την κούραση πάντα βρίσκεις όρεξη να συζητήσεις όλα όσα είδες…


Σκληρή κόντρα κυβέρνησης-αντιπολίτευσης στη συζήτηση για τις μειώσεις στις συντάξεις\n06/12/2018 - 16:11\nΤι είπαν οι βουλευτές των κομμάτων κατά τη συζήτηση στις αρμόδιες επιτροπές της Βουλής\nΣε έντονο κλίμα ξεκίνησε στις αρμόδιες επιτροπές της Βουλής, η συζήτηση του νομοσχεδίου με την κατάργηση των διατάξεων για τη μείωση συντάξεων στην Ελλάδα.\nΚατά τη συζήτηση, που διεξάγεται με τη διαδικασία του επείγοντος, η κυβέρνηση και οι βουλευτές της κυβερνητικής πλειοψηφίας υπογραμμίζουν ότι «οι ρυθμίσεις του 2017 υπαγορεύτηκαν από την ανάγκη εξασφάλισης της επιτυχούς ολοκλήρωσης της δεύτερης αξιολόγησης και της ανάγκης να διαμορφωθούν οι προϋποθέσεις για τον προσδιορισμό ουσιαστικών μέτρων ρύθμισης του ελληνικού δημόσιου χρέους. Σήμερα τα δεδομένα έχουν αλλάξει σημαντικά, με την ολοκλήρωση των προγραμμάτων δημοσιονομικής προσαρμογής και την οριστική έξοδο από τα μνημόνια, και πλέον ο δημοσιονομικός στόχος για πρωτογενές πλεόνασμα είναι ένας στόχος που μπορεί να επιτευχθεί χωρίς το μέτρο απομείωσης της προσωπικής διαφοράς στο πλαίσιο του επανυπολογισμού των συντάξεων».\nΑπό την άλλη πλευρά, τα κόμματα της αντιπολίτευσης κατηγορούν την κυβέρνηση ότι «ξεψηφίζει» ένα μέτρο που η ίδια ψήφισε, το οποίο μάλιστα ήταν αχρείαστο διότι δεν της το ζήτησε κανείς, αφού εκείνη όριζε πώς θα πιάσει η Ελλάδα τους στόχους. Κατηγορούν, επίσης, την κυβέρνηση ότι σήμερα πανηγυρίζει, ενώ ήδη έχει προβεί σε απανωτές μειώσεις συντάξεων, τα τελευταία χρόνια, καταργώντας το ΕΚΑΣ, αυξάνοντας εισφορές υγείας, μειώνοντας κύριες και επικουρικές συντάξεις για τους νέους συνταξιούχους και αφού δεν θα υλοποιήσει το μεγαλύτερο μέρος των πολυδιαφημιζόμενων αντιμέτρων.\n«Για ένα μεγάλο διάστημα η δική σας προπαγάνδα, και η προπαγάνδα των ΜΜΕ, προεξοφλούσε τις περικοπές των συντάξεων», ανέφερε ο βουλευτής του ΣΥΡΙΖΑ, Γιώργος Παπαηλιού, και πρόσθεσε: «Η περικοπή δεν ήταν επιλογή της κυβέρνησης, επιβλήθηκε από το ΔΝΤ. Και αυτή η πολιτική του ΔΝΤ είναι πολιτική της ΝΔ. Η προσέγγιση του συνταξιοδοτικού από τη ΝΔ είναι το σχέδιο Πινοσέτ. Δεν θριαμβολογεί και δεν πανηγυρίζει κανείς σήμερα. Είναι προφανές πως, επειδή ποντάρατε στην αποτυχία της κυβέρνησης και διαψευστήκατε, τώρα είστε απογοητευμένοι από τις εξελίξεις». Ακόμη, είπε ότι η κυβέρνηση μπορεί πλέον να χαράξει τη δική της πολιτική, πολιτική που δεν την θέλει η ΝΔ. «Εμείς θα συνεχίσουμε την πολιτική μας, συνεχίζοντας το θετικό κοινωνικό πρόσημο των πρωτοβουλιών μας», σημείωσε ο κ. Παπαηλιού.\n«Τον Ιούλιο, ο κ. Χατζηδάκης κατηγόρησε τον κ. Μοσκοβισί ότι τους ανατρέπει το πρόγραμμα η μη περικοπή των συντάξεων. Βλέπουμε το προσωπείο των κομμάτων που κυβέρνησαν για 40 χρόνια. Το ελληνικό κράτος δεν γεννήθηκε το 2015. Ξεχνούν ότι τα αποθεματικά των ταμείων κατασπαταλήθηκαν και από τις δύο παρατάξεις που κυβέρνησαν τον τόπο», σχολίασε η βουλευτής του ΣΥΡΙΖΑ, Θεοδώρα Μεγαλοοικονόμου, και πρόσθεσε ότι ο ΣΥΡΙΖΑ δεν θα ανοίξει τον δρόμο στη ΝΔ για να εφαρμόσει το πρόγραμμά της.\n«Καταρρέει το αφήγημα της αξιωματικής αντιπολίτευσης που στηρίχθηκε σε μυθεύματα και δημοσιεύματα», ανέφερε ο βουλευτής του ΣΥΡΙΖΑ, Κωνσταντίνος Μπάρκας, σημειώνοντας ότι τα τελευταία τέσσερα χρόνια είναι τα χρόνια εξόδου από τα μνημόνια, και μάλιστα με μέτρα για την αντιμετώπιση της ανθρωπιστικής κρίσης και με μέτρα με κοινωνικό πρόσημο μετά από σκληρή διαπραγμάτευση. «Η ΝΔ έχει δυσκολία να ψηφίσει αυτό το νομοσχέδιο. Εμείς βγάλαμε τη χώρα από τα μνημόνια και πλέον ένα προς ένα θα έρχονται μέτρα για να ελαφρύνουν τα κοινωνικά στρώματα από το βάρος της κρίσης», είπε ο κ. Μπάρκας.\n«Η κυβέρνηση πανηγυρίζει, αν και με το νομοσχέδιο που φέρνει σήμερα ακυρώνει μέρος των νόμων που η ίδια ψήφισε και που η ΝΔ καταψήφισε», τόνισε ο βουλευτής της ΝΔ, Θεόδωρος Φορτσάκης, και υπενθύμισε ότι η ΝΔ είχε καταθέσει πρόταση για τη μη περικοπή των συντάξεων. «Η κυβέρνηση έχει εξοντώσει τους συνταξιούχους με τις μειώσεις στις συντάξεις και τις αυξήσεις των εισφορών», επισήμανε ο κ. Φορτσάκης, συμπληρώνοντας ότι «η κυβέρνηση αποτρέπει σήμερα μια αδικία εμπνεύσεως των ΣΥΡΙΖΑ-ΑΝΕΛ, που ειδικεύονται να δημιουργούν υπερπλεονάσματα στις πλάτες των αδυνάτων». Εκτίμησε, δε, ότι και αυτή η νομοθετική πρωτοβουλία εντάσσεται στον επικοινωνιακό σχεδιασμό και την παροχολογία της κυβέρνησης και υπογράμμισε ότι μόνο η ΝΔ έχει συνεκτικό σχέδιο.\n«Η παρέμβαση του ΔΝΤ και η συμπαιγνία με τη γερμανική πλευρά εκείνη την περίοδο κατέληξε στον εκβιασμό της ελληνικής κυβέρνησης, που αναγκάστηκε να κλείσει τη δεύτερη αξιολόγηση δεχόμενη τον εκβιασμό. Ήταν η ίδια περίοδος που η ΝΔ και το ΚΙΝΑΛ φώναζαν στην κυβέρνηση να κλείσει την αξιολόγηση και να αποδεχθεί τον εκβιασμό», σχολίασε ο βουλευτής του ΣΥΡΙΖΑ, Θανάσης Παπαδόπουλος, αναφερόμενος στις συνθήκες που οδήγησαν την κυβέρνηση στη νομοθετική ρύθμιση για τις συντάξεις. Κατηγόρησε, επίσης, τη ΝΔ και το ΚΙΝΑΛ για υποκρισία γιατί «ενώ ισχυρίζονταν πως η χώρα δεν βγήκε από τα μνημόνια, έφερναν πρόταση για τη μη περικοπή των συντάξεων».\nΚατά τη συζήτηση, τις θέσεις τους επί του νομοσχεδίου παρέθεσαν και διάφοροι φορείς. Αναλυτικά:\nΘετική χαρακτήρισε ο γγ της ΓΣΕΕ, Γιώργος Γεωργακόπουλος, την κατάργηση των διατάξεων περί μείωσης των συντάξεων, αλλά ζήτησε συνολική αναμόρφωση του νόμου Κατρούγκαλου. «Και ένα ευρώ να γλυτώσουν οι συνταξιούχοι, είναι θετικό», τόνισε, όμως επισήμανε ότι «τα χρόνια της μνημονιακής κρίσης οι εργαζόμενοι και οι συνταξιούχοι ήταν τα μεγάλα θύματα. Συνολικά, οι δυνάμεις της εργασίας πλήρωσαν και πληρώνουν το βάρος αυτής της αδιέξοδης πολιτικής. Ιδιαίτερα οι συνταξιούχοι υπέστησαν συνεχείς μειώσεις από την περίοδο του 2010 και μάλιστα με νόμους που έχουν κριθεί από τα δικαστήρια ότι βρίσκονται στο πεδίο της αντισυνταγματικότητας».\nΣτον αντιπρόεδρο της ΑΔΕΔΥ απάντησε, με παρέμβασή του, ο κ. Πετρόπουλος σημειώνοντας ότι δεν εφαρμόστηκε καμία διάταξη του ν. 3863/2010. «Επικαλείστε συνεπώς έναν νόμο που δεν ίσχυσε για να μας πείτε ότι τελικά εκείνος ο νόμος έδινε καλύτερες συντάξεις. Λησμονείτε όμως ή αποκρύπτετε τις περικοπές που έγιναν στη συνέχεια. Και κάνετε μια σύγκριση που δεν έχει βάση», τόνισε ο υφυπουργός και αναρωτήθηκε πώς θα νιώσουν οι συνταξιοδοτικές οργανώσεις δημοσίων υπαλλήλων όταν θα αναλύσουν την πρόταση για το ασφαλιστικό, που η αξιωματική αντιπολίτευση συνέταξε και προορίζει για τους πολίτες. «Όταν τα μελετήσετε, τότε να δούμε τι είναι άξιο καταδίκης και αποτροπής», επισήμανε, υποστηρίζοντας ότι ουδέποτε άκουσε από την ΑΔΕΔΥ και τη ΓΣΕΕ για το πρόγραμμα της ΝΔ. «Για να βάλουμε τα πράγματα στη θέση τους, πρέπει να συγκρίνουμε ίδια δεδομένα, όχι άλλα. Δεν θα επιλέγουμε κάτι, όπως στο παράδειγμα της ΑΔΕΔΥ, η οποία επικαλείται το επίδομα τέκνου, το οποίο χορηγείται πλέον από το σύστημα πρόνοιας. Να συγκρίνουμε λοιπόν μια σύνταξη κάποιου που δεν έχει επίδομα τέκνου, το οποίο έχει προσδιορισμένη χρονική διάρκεια έως την ενηλικίωση. Μην δημιουργούμε, λοιπόν, εντυπώσεις. Στο παράδειγμα που επικαλείται η ΑΔΕΔΥ υπάρχει πράγματι μια διαφορά 103 ευρώ. Είναι αλήθεια. Αλλά αυτή είναι η διαφορά, δεν είναι 480 ευρώ. Και υπήρξε και ανάλυση από τις αρμόδιες υπηρεσίες του υπουργείου», υπογράμμισε ο κ. Πετρόπουλος. Ο υφυπουργός είπε ότι 620.000 από τους παλαιούς συνταξιούχους θα δουν αυξήσεις και πρόσθεσε απευθυνόμενος στην ΑΔΕΔΥ: «Πείτε ευθαρσώς ότι είστε εναντίον αυτής της χορήγησης αυξήσεων. Να το πείτε όμως! Να το πείτε! Να δούμε μετά πώς θα κρυφτείτε όσοι έχετε τέτοια αντίληψη».\nΗ τοποθέτηση του αντιπροέδρου της ΑΔΕΔΥ προκάλεσε αντιδράσεις από τα έδρανα του ΣΥΡΙΖΑ. «Εδώ καλέσαμε τους φορείς να τους ακούσουμε ή να τους προπηλακίσουμε;», παρενέβη ο βουλευτής της ΝΔ Γιώργος Βλάχος. Η φραστική αντιπαράθεση βουλευτών του ΣΥΡΙΖΑ με τον αντιπρόεδρο της ΑΔΕΔΥ και η έντονη στιχομυθία, εκτός μικροφώνου, προκάλεσε την παρέμβαση του προεδρεύοντος Μάκη Μπαλαούρα. «Κύριε Μπράτη εδώ δεν είμαστε σωματείο! Είναι Βουλή, δεν είναι σωματείο να παίζουμε μπουνιές και γροθιές! Εντάξει; Ούτε να προκαλείτε, μοιράζοντας σε βουλευτές έγγραφα που εδώ καταθέσατε για τα πρακτικά. Καθαρές κουβέντες! Οι συνάδελφοί μου προκλήθηκαν», ανέφερε ο κ. Μπαλαούρας, ο οποίος παρατήρησε, όμως, και βουλευτές του ΣΥΡΙΖΑ.\n«Όλες οι κυβερνήσεις, μέχρι σήμερα, έχουν τσακίσει τις συντάξεις, συντάξεις που τις πληρώσαμε σε όλη μας τη ζωή, δεν τις χρωστάμε σε κανέναν δανειστή. Δανείστηκαν οι κυβερνήσεις για λογαριασμό μας, άρπαξαν τα χρήματα από τα ασφαλιστικά ταμεία, και είμαστε υποχρεωμένοι σήμερα να ζούμε στην ανέχεια», σημείωσε ο Δήμος Κουμπούρης από την Πανελλήνια Ομοσπονδία Συνταξιούχων ΟΑΕΕ, την Ομοσπονδία Συνταξιούχων ΙΚΑ και Επικουρικών Ταμείων Μισθωτών. «Η σημερινή κυβέρνηση προσπαθεί να μας πείσει ότι πρέπει να αποδεχθούμε τη λογική ω γέγονε γέγονε. Εμείς δεν μπορεί να αποδεχθούμε αυτήν τη λογική. Η κυβέρνηση μείωσε τις συντάξεις. Να πούμε για το ΕΚΑΣ; Να πούμε για τις συντάξεις χηρείας; Για τον επανυπολογισμό των συντάξεων που τις κάνουν προνοιακά επιδόματα; Αυτά τα ζούμε καθημερινά», τόνισε ο κ. Κουμπούρης και πρόσθεσε: «Πείτε την αλήθεια, για εσάς η μεταρρύθμιση είναι να καταργήσετε τον κοινωνικό χαρακτήρα της ασφάλισης, εμείς θα ακολουθήσουμε τον δρόμο του αγώνα. Έχουμε -μέχρι σήμερα- κάνει 152 κινητοποιήσεις και το Σάββατο 15 Δεκεμβρίου να βγείτε να μας δείτε. Θα είμαστε απέξω χιλιάδες συνταξιούχοι από όλη την Ελλάδα που παλεύουμε για τον δημόσιο χαρακτήρα της ασφάλισης, για την κατάργηση του νόμου Κατρούγκαλου και την κατάργηση όλων των αντιασφαλιστικών διατάξεων».\nΒουλή μειώσεις συντάξεων ΣΥΡΙΖΑ ΝΔ


Μπαμπάδες εν δράσει - Ξεκαρδιστικό βίντεο με τις πιο τρελές φάρσες - Mothersblog.gr\n01 Απρ 2022\tΜΠΑΜΠΑΣ\nΒίντεο με τις πιο αστείες πρωταπριλιάτικες φάρσες.\nΕίναι γεγονός ότι οι μπαμπάδες είναι μεγάλα πειραχτήρια στα παιδιά τους. Φανταστείτε τι γίνεται την Πρωταπριλιά!\nΗ Πρωταπριλιά είναι η ευκαιρία όλων να διασκεδάσουν, και να πειράξουν ο ένας τον άλλον. Αυτή η ξεκαρδιστική γιορτή κάνει τους ανθρώπους να γελούν για πολλές γενιές. Δεν υπάρχει τέλος στην εφευρετικότητα που επιδεικνύεται για να «τρολάρουν» τα παιδιά τους και να σπάσουν πλάκα.\nΗ ζωή είναι πολυάσχολη και καταλαβαίνουμε ότι αυτό ισχύει ιδιαίτερα για τους γονείς και τις οικογένειες. Τα καθήκοντά και οι υποχρεώσεις μας τρελαίνουν. Έχουμε τόσα πολλά στα χέρια μας να φροντίσουμε. Όμως δεν πρέπει να ξεχνάμε ότι τα παιδιά μεγαλώνουν γρήγορα και κάθε στιγμή μαζί τους είναι ανεκτίμητης αξίας, πόσο μάλλον μια αστεία ανάμνηση που θα μείνει αξέχαστη σε όλη την οικογένεια!\nΤα παιδιά είναι μύθος ότι διασκεδάζουν περισσότερο με τους μπαμπάδες τους. Η αλήθεια είναι ότι διασκεδάζουν περισσότερο με όποιον γονέα είναι «όποιον διασκεδαστικός». Μερικοί μπαμπάδες έχουν πλάκα. Κάποιοι είναι βαρετά. Μερικοί είναι κακοδιάθετοι και ανυπόμονοι. Κάποιοι είναι πολύ απασχολημένοι με την δουλειά τους, και δεν αφιερώνουν τόσο χρόνο στα παιδιά τους.\nΤο ίδιο ισχύει και για τις μαμάδες. Μερικοί γονείς έχουν περισσότερο χρόνο για να κάνουν διασκεδαστικά πράγματα με τα παιδιά τους. Ένας γονέας που είναι με τα παιδιά του 24 ώρες το 24ωρο είναι συχνά κουρασμένος και αγχωμένος μέχρι το τέλος της ημέρας. Δεν έχει σημασία αν είσαι μαμά ή μπαμπάς, αρκεί να έχεις χρόνο και όρεξη για μερικές πλάκες και αστείες στιγμές με τα παιδιά σου, για στο τέλος της ημέρας αυτό είναι που έχει σημασία: το γέλιο των παιδιών μας!\nΚαι οι μαμάδες μπορούν να κάνουν πλάκες ασφαλώς, απλά η πιο υπερπροστατευτική φύση τους τις κάνει να είναι συχνά πιο αυστηρές, και αγχωμένες.\nΔείτε το αστείο βίντεο με τις ξεκαρδιστικές φάρσες των μπαμπάδων:\nΑυτά είναι τα πράγματα που πρέπει να κάνουν οι μπαμπάδες κάθε μέρα\nΑΣΤΕΙΕΣ ΣΤΙΓΜΕΣ ΜΠΑΜΠΑ ΚΑΙ ΠΑΙΔΙΩΝ


ΣΥΡΙΖΑ ΝΑΞΟΥ: Ζούμε τον εφιάλτη της Μέρκελ και όχι μόνο!\nΞαφνικά, εκεί που όλοι γνώριζαν στην Ε.Ε. τον Βενιζέλο και τον Σαμαρά, τα site, οι εφημερίδες, οι τηλεοράσεις έχουν γεμίσει από Τσίπρα! Δυστυχώς γι’ αυτούς το φαινόμενο «Τσίπρας» δεν σταματά στα ΜΜΕ, έχει γίνει αντικείμενο διαβουλεύσεων πολιτικών και οικονομικών ελίτ και λόμπι. Οι εκλογές στη Γαλλία και στην Ελλάδα μεταβάλλουν άρδην το πολιτικό τοπίο στην Ευρώπη…\nΤο κείμενο δεν φιλοδοξεί να ασχοληθεί με τα σενάρια της επόμενης μέρας των ελληνικών εκλογών και αυτό γιατί κινδυνεύει να γίνει εξαιρετικά ανεπίκαιρο από τη μια στιγμή στην άλλη. Το πολιτικό σκηνικό είναι εξαιρετικά ρευστό.\nΝαι, στην Ελλάδα έχουμε έναν πολιτικό σεισμό! Είναι πολύ νωρίς ακόμη για να πούμε αν η 6η Μαΐου θα είναι μέρα ιστορική, αλλά σίγουρα δεν θα είναι όπως όλες οι άλλες.\nΠΑΣΟΚ + ΝΔ =32%, Ν.Δ. + ΠΑΣΟΚ= 149 έδρες\nΟ στόχος που προεκλογικά είχαμε θέσει, να μη συγκεντρώσουν τα δύο κόμματα 151 έδρες\nκαι να μην έχουν 50% ώστε να μην έχουν ούτε κοινωνική ούτε κοινοβουλευτική νομιμοποίηση να συνεχίζουν την καταστροφική πολιτική για την κοινωνία και την οικονομία, πέτυχε! Η κάλπη κατέγραψε 2ο κόμμα τον ΣΥΡΙΖΑ, ελάχιστα πίσω από τη Ν.Δ. Τα δύο πρώην μεγάλα κόμματα καταψηφίστηκαν μαζικά, όχι μόνο γιατί υλοποιούν την πολιτική του Μνημονίου, αλλά γιατί οι ψηφοφόροι τα θεωρούν υπεύθυνα και για την έλευση του Μνημονίου.\nΟι πολίτες που μας εμπιστεύτηκαν, ήρθαν σε εμάς όχι μόνο γι’ αυτό που είμαστε, αλλά και γι’ αυτό που ζητάνε να γίνουμε και πρέπει να γίνουμε, δηλαδή μια Αριστερά σύγχρονη, δημοκρατική, ενωμένη, με όραμα αλλά και με προοδευτικό ρεαλιστικό σχέδιο που να διεκδικήσει ριζικές αλλαγές και στην Ελλάδα και στη θέση της Ελλάδας μέσα στην Ε.Ε. Το αποτέλεσμα στέλνει ένα πιεστικό μήνυμα και στις ηγεσίες του ΚΚΕ, της ΔΗΜ.ΑΡ. και των Οικολόγων Πρασίνων με διαφορετικό περιεχόμενο στον καθένα.\nΟ εκλογικός νόμος είναι γυμνός!\nΤο 19% των πολιτών που ψήφισε σ’ αυτές τις εκλογές δεν εκπροσωπείται στο κοινοβούλιο. Ο ΣΥΡΙΖΑ, με μόλις 2% λιγότερο από τη Ν.Δ. και διαφορά κάτι παραπάνω από 100.000 ψήφους, βγάζει 52 έδρες, ενώ η Ν.Δ. 109. Το αίτημα για αναλογικό εκλογικό σύστημα που να διαμορφώνει συγκλήσεις και συμμαχίες για την άσκηση της κυβερνητικής εξουσίας είναι πιο επίκαιρο από ποτέ.\nΕίναι η ευκαιρία μας, ηλίθιε!\nΚλέβω και παραφράζω τον τίτλο του βιβλίου του δημοσιογράφου που πρόσκειται στο ΚΚΕ, Νίκου Μπογιόπουλου «Είναι ο καπιταλισμός, ηλίθιε!».ΚΚΕ…! Θλίψη! Κρίμα! Μικροψυχία! Μιζέρια! Οι δηλώσεις της Αλέκας Παπαρήγα το βράδυ των εκλογών θα μπορούσαν να είχαν γίνει ακριβώς οι ίδιες σε οποιοδήποτε εκλογικό αποτέλεσμα, οποιαδήποτε χρονική στιγμή. Οι δηλώσεις της ηγεσίας του ΚΚΕ δείχνουν για άλλη μια φόρα ότι δεν πήρε χαμπάρι τι έγινε.\nΣτίγμα για τη δημοκρατία μας η Χρυσή Αυγή\nΗ είσοδος των φασιστών στο κοινοβούλιο με την ψήφο και την ανοχή τμήματος του ελληνικού λαού σφραγίζει το τέλος της μεταπολίτευσης. Η δημοκρατία μας, που κερδήθηκε με αίμα και αγώνες και με την καθοριστική συμβολή της Αριστεράς και τσαλακώθηκε τα τελευταία χρόνια πρέπει να προστατευτεί και να βαθύνει και όχι να τιμωρηθεί. Η Αριστερά έδωσε και προεκλογικά μάχη ενάντια σ’ αυτές τις ιδέες, ήταν όμως σχεδόν μόνη σε αυτόν τον αγώνα. Η οικονομική κρίση και η άδικη κατανομή των βαρών έφερε στο προσκήνιο το τυφλό μίσος που η Χρυσή Αυγή εκφράζει αυθεντικά. Η απουσία του κράτους και των μηχανισμών του για μακρύ χρονικό διάστημα, σε συνδυασμό με την ανικανότητα του κράτους να διασφαλίσει αξιοπρεπή διαβίωση και ασφάλεια στους πολίτες γέννησαν αυτή τη φαιά έκφραση της πολιτικής.\nΤο κείμενο δεν έχει επίλογο, δεν μπορεί να έχει επίλογο… Οι εξελίξεις τρέχουν, η έκβαση είναι αβέβαια. Ανεξάρτητα όμως της έκβασης των πραγμάτων ήδη ο ελληνικός λαός με την ψήφο του πέτυχε μια τεράστια νίκη, κατ’ αρχήν συμβολική, κατ’ αρχήν επικοινωνιακή. Έσπασε το πλαίσιο μέσα στο οποίο διεξάγεται το πολιτικό παιχνίδι. Το Μνημόνιο, από ευαγγέλιο, μέσα σε μια νύχτα μετατράπηκε σε Βελζεβούλ! Οι φανατικοί υποστηρικτές του που κατακεραύνωναν όποιον διαφωνούσε, Σαμαράς και Βενιζέλος, φαίνονται έστω και επικοινωνιακά διαλλακτικοί, μέχρι και αντιμνημονιακοί!!! Ήδη στην Ε.Ε. ορισμένοι κύκλοι, καταθορυβημένοι, προσπαθούν να αναδιπλωθούν και να ανασκευάσουν. Είμαστε στην αρχή μιας μεγάλης μάχης, μιας μεγάλης πορείας, αλλά τώρα πια τίποτα δεν είναι αδύνατο. Τίποτα απ’ όλα αυτά δεν ίσχυε αν ΠΑΣΟΚ και Ν.Δ. δεν είχαν συντριβεί! ΟΧΙ εφησυχασμός, ΟΧΙ αλαζονεία! Μπορούμε!\nΑναρτήθηκε από syriza naxou στις 7:19 μ.μ.


Εκλογές Κεντροαριστερά - Γεννηματά: Στο νέο πολιτικό φορέα χωρούν όλοι οι προοδευτικοί πολίτες | Newsbomb\n11 Νοεμβρίου 2017 14:25\n«Οι πολίτες παίρνουν την υπόθεση στα χέρια τους και στέλνουν ένα ισχυρό μήνυμα ανατροπής του σημερινού πολιτικού σκηνικού. Να τελειώνουμε με την Κυβέρνηση της εξαπάτησης, με το λαϊκισμό, τη διγλωσσία, την ανικανότητα, το διχασμό. Να αποτρέψουμε τη συντηρητική οπισθοδρόμηση», υπογραμμίζει η πρόεδρος του ΠΑΣΟΚ και επικεφαλής της Δημοκρατικής Συμπαράταξης, Φώφη Γεννηματά, σε συνέντευξή της στα «Νέα» το Σάββατο (11/11/2017).\n«Στο νέο πολιτικό φορέα χωρούν όλοι οι προοδευτικοί πολίτες. Και αυτοί που συμμετέχουν σήμερα στις διαδικασίες και εκείνοι που θα πεισθούν μέσα από το λόγο και το πρόγραμμά μας. Ανοίγει σίγουρα ο δρόμος για να ξαναφέρουμε κοντά μας όσους απογοητεύτηκαν, στράφηκαν στο ΣΥΡΙΖΑ και σήμερα αντιλαμβάνονται το μέγεθος της πολιτικής απάτης που παίχτηκε εις βάρος τους και εις βάρος της χώρας», υπογραμμίζει η κυρία Γεννηματά.\nΔείτε εδώ περισσότερες ειδήσεις για τις εκλογές στην Κεντροαριστερά


Sold out στον τελικό! - Onsports.gr\nΔημήτρης Ρήγας\t03 Ιουνίου 2011, 21:40\nSold out στον τελικό!\nΚατάμεστο θα είναι το ΟΑΚΑ στον τέταρτο τελικό της Α1 μπάσκετ μεταξύ του Παναθηναϊκού και του Ολυμπιακού την προσεχή Κυριακή (5/6, 22.00, ΝΕΤ).\nΟι «πράσινοι» οπαδοί εξάντλησαν όλα τα εισιτήρια -ακόμα και αυτά που κοστίζουν τριάντα ευρώ- ενόψει του προσεχούς ντέρμπι και ελπίζουν ότι θα καταφέρουν να σπρώξουν την ομάδα τους σε μία ακόμα νίκη.\nΣτο γήπεδο δεν θα «πέφτει καρφίτσα» και οι παίκτες του Ζέλικο Ομπράντοβιτς θα προσπαθήσουν να ευχαριστήσουν τον κόσμο τους για την υποστήριξη, χαρίζοντάς του μία ακόμα επιτυχία, ένα ακόμα πρωτάθλημα, το 32ο στην πλούσια ιστορία του συλλόγου.\nΣτα αγωνιστικά οι πρωταθλητές Ευρώπης ξεκίνησαν σήμερα (3/6) την προετοιμασία τους με προπόνηση υπό τις οδηγίες του «Ζοτς». Ο Στράτος Περπέρογλου είναι το μοναδικό ερωτηματικό για τον Σέρβο τεχνικό με τις πιθανότητες πάντως να είναι με το μέρος του διεθνούς σμολ φόργουορντ.


Αστείες έρευνες για το σεξ...συνέχεια\nΑνεξάντλητο το θέμα του σεξ, ανεξάντλητοι και οι ερευνητές οι οποίοι επιδίδονται σε ασυνήθηστες και πρωτότυπες μελέτες τα αποτελέσματα των οποίων είναι από εξαιρετικά ενδιαφέροντα έως πολύ διασκεδαστικά. Αν νομίζατε λοιπόν ότι ο οργασμός είναι η απόδειξη του καλού σεξ ή ότι το αδύνατο σώμα, που τόσο προσπαθούμε να αποκτήσουμε ή να διατηρήσουμε με αιματηρές θυσίες, είναι αυτό που θέλουν οι άνδρες...ξανασκεφτείτε το...διότι τα αποτελέσματα των παρακάτω ερευνών...άλλα λένε...\n1. Σε εποχές οικονομικής κρίσης, οι άνδρες προτιμούν τις παχουλές\nΠρόσφατες μελέτες έδειξαν ότι η οικονομική κατάσταση του άνδρα συσχετίζεται με το βάρος της συντρόφου που θα επιλέξει. Οι ψυχολόγοι Leif Νέλσον και Evan Morrison ζήτησαν από μία ομάδα ανδρών να περιγράψουν την οικονομική τους κατάσταση και να δηλώσουν αν νιώθουν πλούσιοι ή φτωχοί, σε σχέση με αυτήν. Στη συνέχεια τους ρώτησαν ποιό είναι το ιδανικό σωματικό βάρος για τη σύντροφο που θα επέλεγαν. Όσοι αισθάνονταν φτωχοί πρόσθεσαν μερικά ή αρκετά κιλά παραπάνω σε αντίθεση με τους υπόλοιπους. Χαράς ευαγγέλια, λοιπόν, φίλες! Τέρμα οι στερήσεις, τέρμα η εξαντλητική δίαιτα...(Δυστυχώς) είμαστε στο σωστό μέρος, τη σωστή ώρα για κραιπάλες που δεν θα μας στοιχίσουν...αντίθετα θα μας ωφελήσουν!!!\n2. O οργασμός δεν είναι απόδειξη του καλού σεξ\nΟ συγχρονισμός, η οικοιότητα και η έλλειψη αναστολών είναι τα πιο βασικά συστατικά στη συνταγή του καλού σεξ. Αυτό τουλάχιστον προκύπτει από μελέτη με τίτλο «το Πορτρέτο του Τέλειου Σεξ», που διεξήχθη στην Οτάβα του Καναδά. Μάλιστα, οι πιο πολλοί απο όσους συμμετείχαν στην έρευνα τόνισαν ότι δε θεωρούν σημαντικό το ρόλο του οργασμού. Άλλος ένας μύθος, λοιπόν, καταρρίπτεται. Το κυνήγι του οργασμού που δεν έρχεται, που κρύφτηκε, που «πούντο πούντο το δακτυλίδι, ψάξε ψάξε δεν θα το βρεις», κρίνεται ανώφελο!!! Αν ξεκινήσουν οι παρτενέρ με το 1-2-3 πυρ, κάνουν μια αγκαλιά και απελευθερωθούν κι όπου τους βγάλει, το ‘πιασαν το νόημα του καλού σεξ! Σημειώστε ότι η μελέτη διήρκεσε 5 ολόκληρα χρόνια και πήραν μέρος 64 άτομα, ηλικίας από 30 -65, από όλο τον κόσμο, οι οποίο δήλωσαν ότι έχουν εμπειρία από πραγματικά καλό σεξ, κοινώς ξεπεταγμένοι τυχεροί! Ή απλά ψεύτες διότι εμείς διατηρούμε τις επιφυλάξεις μας!\n3. Το σπέρμα κινείται πιο γρήγορα όταν ο άνδρας βρίσκει ελκυστική την παρτενέρ του\nΜια πρόσφατη έρευνα, αποδεικνύει ότι πολλά αρσενικά σε όλο το ζωικό βασίλειο, συμπεριλαμβανομένου και του ανθρώπου, μπορεί να ζευγαρώνουν με πολλά θηλυκά, αλλά οι πιθανότητες γονιμοποίησης είναι μεγαλύτερες όταν το θηλυκό θεωρείται ελκυστικό. "Υπάρχει ισχυρή σχέση μεταξύ της ταχύτητας και του όγκου του σπέρματος μετά την εκσπερμάτιση," δήλωσαν οι επικεφαλής της έρευνας, Charlie Cornwallis από το Πανεπιστήμιο της Οξφόρδης και Emily O'Connor από το Royal Veterinary College του Λονδίνου, προσθέτοντας ότι "τα αρσενικά είχαν μεγαλύτερη εκσπερμάτιση με τα ελκυστικά θηλυκά." Οπότε σταμάτα να αναρωτιέσαι διακρώς «ΕΓΩ, πότε θα γίνω μάνα;» και κάνε τα μαγικά σου ώστε να σε θέλει τρελά ο επιλεγμένος για υποψήφιος πατέρας! Τουλάχιστον τόσο –όσο για να σε καταστήσει μητέρα!


ΠΛΗΘΩΡΙΣΜΟΣ ΚΑΙ ΜΕΤΑΛΛΑΞΗ «ΟΜΙΚΡΟΝ» - Ανεξάρτητος\nΟι εκρηκτικές ανατιμήσεις στην ενέργεια φαίνεται να είναι ο βασικός παράγοντας ανόδου.\nΩστόσο όσοι περιμένουν οι τιμές των αγαθών να υποχωρήσουν αισθητά, όταν η ενεργειακή κρίση υποχωρήσει μάλλον θα διαψευστούν.\nΗ παράταση της πανδημίας, μετά και την απειλητική εμφάνιση της Μετάλλαξης Όμικρον, ενδέχεται να κρατήσει στα ύψη τις τιμές βασικών αγαθών για μεγάλο διάστημα εκτιμούν οι αναλυτές της.\nΣύμφωνα με τα στοιχεία που έδωσε στη δημοσιότητα η Eurostat τον Νοέμβριο ο εναρμονισμένος δείκτης τιμών καταναλωτή στην Ελλάδα, με βάση τις πρώτες εκτιμήσεις, έφτασε στο 4,3% το Νοέμβριο από 2,8% τον Οκτώβριο και 1,9% το Σεπτέμβριο.\nAν επιβεβαιωθούν οι εκτιμήσεις για βελτίωση των συνθηκών στην αγορά ενέργειας (όπου σημειωτέον η Ελλάδα κάνει «πρωταθλητισμό» στις τιμές χονδρικής) τότε ο πληθωρισμός θα αρχίσει να υποχωρεί από τον Ιανουάριο, εκτιμά η CE.\nΑλλά σπεύδει να ξεκαθαρίσει ότι η επιβράδυνσή του δεν θα είναι σημαντική.\nΠροηγούμενο άρθροΚΥΡΙΑΚΟΣ ΜΗΤΣΟΤΑΚΗΣ – Έργα που αλλάζουν την όψη της Ηπείρου\nΕπόμενο άρθροΔΗΜΟΣ ΙΩΑΝΝΙΤΩΝ – Με ταχείς ρυθμούς για την ανάπλαση της κεντρικής πλατείας


Άγριες Μέλισσες: Έρχονται ανατροπές - Όλα όσα θα δούμε στα επόμενα επεισόδια - MediaDay\nΑρχική Media News Άγριες Μέλισσες: Έρχονται ανατροπές – Όλα όσα θα δούμε στα επόμενα επεισόδια\nΆγριες Μέλισσες: Έρχονται ανατροπές – Όλα όσα θα δούμε στα επόμενα επεισόδια\nΟι «Άγριες Μέλισσες», συνεχίζουν να γράφουν την ιστορία τους, στον ΑΝΤ1, με τον τρίτο τους κύκλο. Ό,τι είδαμε και ακούσαμε μέχρι τώρα, δεν ήταν παρά μόνο η αρχή. Αυτό που έρχεται, είναι τόσο δυνατό που θα ανατρέψει τα πάντα.\nΤί νέο θα δούμε από 4 εώς 7 Οκτωβρίου:\nΔευτέρα 4 Οκτωβρίου-Επεισόδιο 5\nΗ Ελένη, με τη βοήθεια όλων, ψάχνει τον Λάμπρο, που αγνοείται μαζί με τον Προκόπη και τον Μπάμπη. Ο Κυριάκος, που έχει τρελαθεί από την αγωνία, κατηγορεί τον Παναγιώτη, ενώ ο Άγγελος παρά τις αντιρρήσεις του Νέστορα πάει να ερευνήσει την καλύβα. Εκεί, όμως, θα έχει μια δυσάρεστη έκπληξη. Ο Ακύλας είναι ακόμα εξαγριωμένος από το συμβάν που σόκαρε τόσο τη δική του οικογένεια όσο και τους Σεβαστούς, το προηγούμενο βράδυ, και ζητά απ’ τον Ντούνια να βρει τους υπεύθυνους.Ο Μελέτης ζητά απ’ τον Δούκα να φιλοξενήσει την Κορίνα και την οικογένειά της στο Διαφάνι, προκαλώντας τον εκνευρισμό της Μυρσίνης που δεν αντέχει άλλο την ηττοπάθεια του Δούκα. Ο Νικηφόρος τους επισκέπτεται και τους κατηγορεί πως κρύβονται πίσω απ’ τους εκβιασμούς του Καλογερά. Είναι αποφασισμένοι με τον Κωνσταντή να καταθέσουν στο δικαστήριο, με κίνδυνο να χάσουν το μαγαζί τους. Μια αναπάντεχη πρόταση, όμως, από τον Νώντα ίσως τους σώσει. Η Δρόσω γνωρίζει τον Λευτέρη Μεγαρίτη που γοητεύεται από την ομορφιά της, ενώ μια έκπληξη περιμένει τον Μελέτη στο αρχοντικό των Σεβαστών.\nΤρίτη 5 Οκτωβρίου-Επεισόδιο 6\nΤο Διαφάνι αναστατώνεται απ’ τα νέα της σύλληψης του Λάμπρου, του Προκόπη και του Μπάμπη, αλλά και των κατηγοριών που τους βαραίνουν. Η άφιξη της οικογένειας Μεγαρίτη στο χωριό θα φέρει καινούριους τριγμούς, ενώ η Μυρσίνη ύστερα κι απ’ τον ερχομό της Πηνελόπης θα κάνει μια ύστατη προσπάθεια ν’αλλάξει γνώμη στα παιδιά της, καθώς η κατάθεσή τους στο δικαστήριο μπορεί ν’ αποδειχθεί θανάσιμη για τον Δούκα. Θα καταφέρει να τους μεταπείσει; Η Δρόσω θα δεχθεί μια αναπάντεχη πρόταση απ’ τον Λευτέρη και την παρέα του. Η Ασημίνα αναγκάζεται να παραιτηθεί απ’ τη νέα της δουλειά και ο Πέτρος θα προβεί σε μια μεγάλη αποκάλυψη. Η επιστροφή της Βιολέτας θα δώσει μια νότα χαράς στο χωριό. Ο Λάμπρος, ο Προκόπης και ο Μπάμπης βρίσκονται πια σε μια νέα, εφιαλτική πραγματικότητα και ένας καινούριος Γολγοθάς αρχίζει για την Ελένη, που θέλει να φέρει τον άντρα της πίσω.\nΤετάρτη 6 Οκτωβρίου-Επεισόδιο 7\nΠέμπτη 7 Οκτωβρίου-Επεισόδιο 8\nΟ Μελέτης αρραβωνιάζεται την Κορίνα στη δεξίωση που γίνεται στο ανακαινισμένο αρχοντικό των Σεβαστών. Ο Ακύλας παρουσιάζει σε όλους το φιλόδοξο σχέδιό του για το αεροδρόμιο. Ο Δούκας, στριμωγμένος, αναγκάζεται να δεχτεί τη βοήθεια που του προσφέρει ο Ακύλας για τη δίκη που ξεκινάει. Η επίσκεψη του Δούκα και της Μυρσίνης στο Διαφάνι ταράζουν τη Βιολέτα και την Ελένη. Ο Κωνσταντής φεύγει από το νοσοκομείο, αποφασισμένος να καταθέσει εναντίον του πατέρα του μαζί με τ’ αδέρφια του και τη Δόμνα. Ο Αντώνης υποψιάζεται πως η αλλαγή στη συμπεριφορά του Γαϊτάνη δεν είναι τυχαία και ο Λάμπρος του αποκαλύπτει ότι υπέγραψε την ομολογία του πως είναι μέλος της ΕΑΚ. Πώς θ’ αντιδράσει η Ελένη όταν της το φανερώσει ο Ζάχος; Η Ασημίνα μαζί με τον Πέτρο κινδυνεύουν να συλληφθούν απ’ την αστυνομία, ενώ η Ελένη της ζητά να παραιτηθεί απ’ την εφημερίδα. Η Ασημίνα καλεί τον Πέτρο στο σπίτι για να γνωριστεί με τις αδελφές της. Εκεί, όμως, θα έχει μια αναπάντεχη συνάντηση. Ο Λευτέρης βρίσκει τη Δρόσω, αλλά εκείνη δεν πείθεται για τις καλές προθέσεις του. Η Αιμιλία αναλαμβάνει τα νέα της καθήκοντα ως δασκάλα και οι μαθητές του Διαφανίου τα βρίσκουν σκούρα.\nΠροηγούμενο άρθροΧατζηβασιλείου: Δε θα ξανακάνω την εκπομπή «Πάμε Πακέτο» αν και μου το ζητάνε συνέχεια\nΕπόμενο άρθροTop Chef: Αποχώρησε με κλάματα από τον διαγωνισμό\nStyle me up: Εκλεισε η Υβόννη Μπόσνιακ\nΤα πήρε όλα η Cosmote TV!\nΝίκος Μουτσινάς: Κυκλοφόρησε το πρώτο trailer της εκπομπής του για τη...


Κρήτη: Εντοπίστηκε η σορός του 35χρονου αγνοούμενου! - Επαρχία - Athens magazine\nΜε το πρώτο φως της ημέρας ξεκίνησαν οι έρευνες των Αρχών για τον 35χρονο στις οποίες συμμετείχαν άνδρες του Λιμενικού Σώματος, η Πυροσβεστική αλλά και εθελοντές. Συναγερμός στην Κρήτη: Απόπειρα αυτοκτονίας νεαρής κοπέλας!\nΣύμφωνα με τις πληροφορίες, η χερσαία δύναμη εντόπισε το άψυχο σώμα του άτυχου άνδρα το οποίο είχε σφηνωθεί σε βράχια στην περιοχή των Γουβών. Η σορός μεταφέρθηκε στο ΠΑΓΝΗ για να διενεργηθεί νεκροψία - νεκροτομή.


ΕΠΑΓΓΕΛΜΑΤΙΚΕΣ ΛΥΣΕΙΣ - Get 3D- 3D Print/3D Scan\nΗ τρισδιάστατη εκτύπωση και σάρωση έχει μπει πολύ δυναμικά στον χώρο των κατασκευών και όχι μόνο. Καθημερινά χιλιάδες επιχειρήσεις στον κόσμο αναζητούν τη δική τους εφαρμογή στο χώρο που δραστηριοποιούνται καθώς οι τεχνολογίες έχουν ανοίξει νέους ορίζοντες. Η εταιρεία μας στοχεύει δυναμικά στον επαγγελματικό κλάδο με στόχο όποια μα όποια και εάν είναι η δική σας επιχείρηση να βρείτε τον τρόπο να εκμεταλλευτείτε τις δυνατότητες που σας δίνονται.\nΠαροχή υπηρεσιών για κατασκευές σύμφωνα με προδιαγραφές, ότι και εάν αφορά η κατασκευή που επιθυμείτε. Εδώ θα έρθουμε και θα σας ενισχύσουμε συμπληρωματικά με όλες τις διαθέσιμες τεχνολογίες ώστε να επιτυγχάνεται πάντα το επιθυμητό αποτέλεσμα. Οι υπηρεσίες εκτείνονται τόσο στο 3D Printing όσο και στο 3D Scanning και 3D Design.\nΚατασκευές μαζικής παραγωγής μικρής και μεσαίας κλίμακας. Με τη βοήθεια των νέων τεχνολογιών που ειδικευόμαστε και σε συνεργασία με άλλες «παραδοσιακές» μεθόδους κατασκευής είμαστε σε θέση να αναλάβουμε την παραγωγή σε μικρές και μεσαίες ποσότητες (μέγιστο 5.000 με κάθε επιφύλαξη από το είδος της κάθε κατασκευής).\nΥπηρεσίες Product Development. Χρησιμοποιώντας την υπηρεσία αυτή ως επαγγελματίας απολαμβάνεται όλα τα πρωτερήματα που διαθέτουν οι μεγάλες εταιρείες ανά τον κόσμο. Ουσιαστικά αποκτάται ένα γραφείο έρευνας και ανάπτυξης (Research and Development) χωρίς να έχετε επενδύσει μία περιουσία για αυτό. Διαθέτουμε τους πιο δυνατούς ανθρώπους της αγοράς όχι γιατί γνωρίζουν καλύτερα από τους άλλους, αλλά γιατί γνωρίζουν να ακούν, να αναζητούν και να συνδυάζουν τις απαραίτητες πληροφορίες ώστε να επιτευχθεί ο εκάστοτε στόχος, που εν τέλει είναι και το ζητούμενο.\nΣυμβουλευτική αγοράς εξοπλισμού. Με τις υπηρεσίες αυτές θα μελετήσουμε τις ανάγκες σας και θα σχεδιάσουμε μαζί το μέλλον της δικής σας επιχείρησης. Θα σας προτείνουμε τις εναλλακτικές που διαθέτετε και θα οδηγήσουμε στην καλύτερη δυνατή αγορά για τη δική σας επιχείρηση.\nΕκπαίδευση/Υποστήριξη. Η απόκτηση του σωστού εξοπλισμού δεν εξασφαλίζει την επιτυχία. Μπορεί μεν τα μηχανήματα να ενισχύουν τη θέση μίας επιχείρησης αλλά πάντα ο άνθρωπος είναι αυτός που τελικά καθορίζει την ποιότητα. Για το λόγο αυτό οι άνθρωποί μας θα σας βοηθήσουν να γνωρίσετε πως να αξιοποιείται στο μέγιστο τις δυνατότητες του εξοπλισμού σας και θα σας οδηγήσουν στην επιτυχία όντας πάντα δίπλα σας σε κάθε σας βήμα, ώστε να μην κολλήσετε πουθενά!\n3D Printing Stores/Shops in Shops: Η σύγχρονη αγορά αποτελεί ένα πλήρως ανταγωνιστικό πεδίο μάχης που πολλές φορές οδηγεί σε εξαθλίωση μεγάλο μέρος επαγγελματιών. Οι τεχνολογίες της 3D Εκτύπωσης και 3D Σάρωσης είναι εδώ για να οδηγήσουν το μέλλον κάθε επιχείρησης εκεί που του αρμόζει. Αποκτήστε και σεις τη δυνατότητα να προσφέρετε μοναδικά προϊόντα εκτός ανταγωνισμού, γιατί πολλοί απλά δεν τα προσφέρει κάποιος άλλος. Μιλήστε μαζί μας για να μάθετε για τις δυνατότητες που δίνονται στη δημιουργία καταστήματος παροχής υπηρεσιών 3D Print, 3D Scan, 3D Design. Μάθετε πως μπορείτε να δημιουργήσετε ένα shop in shop ή πως μπορείτε να εντάξετε στα ράφια σας 3D Printed προϊόντα.\nGet 3D Partners: Στο πλαίσιο συνεχούς βελτίωσης των παρεχόμενων υπηρεσιών και με σκοπό την καλύτερη εξυπηρέτηση των πελατών μας αναζητούμε συνεχώς συνεργάτες με γνώσεις στον τρισδιάστατο σχεδιασμό που θα αναλάβουν να έρχονται σε επαφή και να προετοιμάζουν τις κατασκευές πελατών. Ρωτήστε μας να μάθετε περισσότερα ώστε να γίνεται και σεις ένας Certified Get3D Partner


ΑΛΗΘΕΙΑ: Η μεγάλη γιορτή του "Ποσειδών κολύμβηση". (ΦΩΤΟ)\nΗ μεγάλη γιορτή του "Ποσειδών κολύμβηση". (ΦΩΤΟ)\nΜε αφορμή την συμπλήρωση ενός έτους από την ίδρυση του, ο σύλλογος κολύμβησης "Ποσειδών" διοργάνωσε σήμερα το πρωί στο κολυμβητήριο Κατερίνης μια υπέροχη γιορτή για τους αθλητές και τις αθλήτριες του.\nΠολλά παιχνίδια στο νερό, αγώνες και δραστηριότητες ήταν λίγα από αυτά που περιλάμβανε η γιορτή, ενώ στο τέλος όλα τα παιδιά πήραν αναμνηστικά διπλώματα και κεράστηκαν γλυκά από τους υπεύθυνους του συλλόγου.\nΕτικέτες Ποσειδών κολύμβηση\nΝέο τρέιλερ από το «The Commuter» με τον Liam Neeson\nΔημοτική Παράταξη «Αλήθεια» - Δελτίο Τύπου.\nΔΕΛΤΙΟ ΤΥΠΟΥ - ΟΡΕΙΒΑΤΙΚΟΙ ΦΥΣΙΟΛΑΤΡΙΚΟΙ ΧΙΟΝΟΔΡΟΜ...\nΜΕΤΑΛΛΙΑ ΚΑΙ ΔΙΑΚΡΙΣΕΙΣ ΓΙΑ ΤΗΝ ΙΣΤΙΟΠΛΟΪΑ ΤΟΥ ΝΑΥ...\nΠρόσκληση/Πρόγραμμα εορτασμού Πολιούχου Κολινδρού ...\nΦθινοπωρινές δραστηριότητες για μέσα στο σπίτι! Τη...\nΠΡΟΓΡΑΜΜΑ ΕΟΡΤΑΣΜΟΥ 77ης ΕΘΝΙΚΗΣ ΕΠΕΤΕΙΟΥ ΤΗΣ 28ης...\nΗ Ευαγγελία Τρικαλοπούλου παρουσίασε το βιβλίο της...\nΕΙΣ ΜΝΗΜΗΝ ΣΑΒΒΑ ΦΩΤΙΑΔΗ (ΒΙΝΤΕΟ)\nΦωτορεπορτάζ από τον αγώνα Πιερικός - Ηρακλής Θεσσ...\nΦΕΣΤΙΒΑΛ ΟΛΥΜΠΟΥ ΚΑΙ ΠΟΛΙΤΙΣΤΙΚΗ ΔΙΠΛΩΜΑΤΙΑ - Αναγ...\nΑλλαγή ημερομηνίας της Λαϊκής Αγοράς του Σαββάτου\nΚυκλοφοριακές ρυθμίσεις από σήμερα στην Θεσσαλονίκη.\nΠ.Ε.ΠΙΕΡΙΑΣ: Ανανέωση και έκδοση δελτίων μετακίνησ...


Ολυμπιακός: Ο Μαρινάκης παίζει «μεγάλη μπάλα»… - to10.gr\nΑρχική / ΠΟΔΟΣΦΑΙΡΟ / SUPERLEAGUE / Ολυμπιακός: Ο Μαρινάκης παίζει «μεγάλη μπάλα»…\nΟλυμπιακός: Ο Μαρινάκης παίζει «μεγάλη μπάλα»…\nΟι μεταγραφές στον Ολυμπιακό ξεκίνησαν δυνατά με τον Σα με τα ευχάριστα να συνεχίζονται άμεσα με νέα κίνηση – ματ από τον Βαγγέλη Μαρινάκη! Που θα κάνει πάταγο!\nΟ Ζοσέ Σα άνοιξε τον «χορό» στον Ολυμπιακό. Μπορεί να αγωνιζόταν την σεζόν που τελείωσε στους ερυθρόλευκους όμως αποτελεί την πρώτη μεταγραφή για τη νέα χρονιά. Δυνατή μεταγραφή για το Νο1 που αφήνει ήρεμο και ήσυχο τον Μαρτίνς και τους ερυθρόλευκους να ασχοληθούν με τις υπόλοιπες μεταγραφικές υποθέσεις.\nΚαι αν ο τερματοφύλακας είναι το Α σε μια ομάδα, ο επιθετικός είναι το… Ω! Είναι γνωστό πως ο Μαρτίνς είχε ζητήσει την παραμονή του Σα, όπως και την απόκτηση ενός έμπειρου στόπερ αλλά και ενός στράικερ που θα κάνει την διαφορά.\nΚρατείστε για λίγο το τελευταίο, εκεί όπου πιθανότατα οι εξελίξεις να «τρέξουν» πολύ πιο γρήγορα από ότι τις αναμέναμε.\nΜε την κίνηση που δουλεύουν οι Πειραιώτες να είναι ικανή, αν όλα πάνε καλά, να προκαλέσει πάταγο!\nΔεν θα είναι έκπληξη το όνομα (λογικά…) αλλά θα είναι έκπληξη το γεγονός ότι ο Ολυμπιακός κατάφερε να τον πείσει να έρθει στην χώρα μας για χάρη του ικανοποιώντας συνάμα και τις υπέρογκες για τα ελληνικά δεδομένα οικονομικές απαιτήσεις του. Οι πληροφορίες άλλωστε μιλούν για… δοκιμασμένη επιλογή με ότι αυτό συνεπάγεται.\nΓια επιθετικό που έχει… πιστοποιητικό εγγύησης για τα γκολ που μπορεί να προσφέρει στον Ολυμπιακό. Σε ένα περιβάλλον που μπορεί να μην το έχει ζήσει αλλά το γνωρίζει. Που καλύπτει στο 100% τα «θέλω» του Μαρτίνς αλλά και της διοίκησης. Δεδομένα και του κόσμου…\nΣύντομα θα αφήσουμε στην άκρη τους… χρησμούς και θα μπούμε στις λεπτομέρειες ώστε να ενημερωθείτε και για αυτή την υπόθεση έγκυρα και άμεσα από to10.gr.\nΜέχρι τότε κρατείστε αυτό. Ο Βαγγέλης Μαρινάκης ξεκίνησε με τον Σα και είναι δεδομένο πως θα συνεχίσει δυναμικά επιδιώκοντας πάντα το καλύτερο για τον Ολυμπιακό, όντας έτοιμος για «μεγάλη μπάλα»!


2η GRecoACTE – GRecoACTE\n2η GRecoACTE: ΜΕΣΟΓΕΙΟΣ - ΚΑΙΝΟΤΟΜΕΣ ΓΕΦΥΡΕΣ\n“ΠΕΝΤΕ ΧΩΡΕΣ +1” (Γαλλία, Ισπανία, Αλγερία, Ιταλία, Κύπρος)\n22-23-24 Ιουνίου 2018 Γιαννίτσι (Κάρυστος), Νότια Εύβοια\nΓιορτή της τέχνης και του πολιτισμού\nΣτο γεγονός συμμετέχουν 5 Μεσογειακές χώρες όπου κάθε μία είναι συνδεμένη με την Ελλάδα σε ένα θεματικό πεδίο εναλλακτικού τουρισμού.\nΓαλλία - Οικοτουρισμός\nΗ καινοτομία του παραδοσιακού\nΗ πέτρα Καρύστου, τα μνημεία και τα κάστρα της περιοχής συνηγορούν σε μια νέα ταξιδιωτική δραστηριότητα περιπατητικού τουρισμού εξερεύνησης των θρύλων και των χαλασμάτων. Παρουσίαση έκθεσης σχεδίων και φωτογραφιών ξερολιθικών κτισμάτων και κάστρων από την Οξιτανική περιφέρεια της Γαλλίας και της Καρύστου στο VivArte Galerie.\nΙσπανία - Εθιμικός Τουρισμός\nH Iσπανική κιθάρα και το Ελληνικό Λαούτο, συνοδεύουν αυτοσχεδιαστικά ποιήματα της υπαίθρου του F. Lorca και Κ. Κρυστάλλη. Τα Αντιά της Ν. Ευβοίας και η Gran Canaria της Ισπανίας ερμηνεύουν σφυριχτά ποίηση, επικοινωνούν πολιτιστικά με την πιο ιδιαίτερη γλώσσα στον κόσμο γεμίζοντας με σφυρίγματα τη Μεσόγειο. Η σοπράνο Ανθή Κοτσώνη , ο Ισπανός κιθαρίστας Alejandro de Chacón και η Performer Sandra Pons Carreras κάνουν τη διερμηνεία του ιδιώματος στο κοινό με ήχους και χρώματα. Χορευτικά σχήματα συμμετέχουν στο δρώμενο.\nΑλγερία - Γαστρονομικός Τουρισμός\nΣυμπόσιο στη φύση – το αρνάκι των νομάδων, σύμβολο της Αλγερινής φιλοξενίας, συναντά το “κοκκίνικο” της Ευβοίας. Συναισθήματα και γεύσεις της υπαίθρου σε ένα συμπόσιο γνωριμίας των τουριστικών σχέσεων των δυο χωρών με παράλληλη έκθεση φωτογραφίας Αλγερινών και Ελλήνων δημιουργών.\nΙταλία - Αγροτουρισμός\nΠρόγραμμα ανταλλαγής σπόρων από την ομάδα Peliti Ευβοίας. Μουσικό θεατρικό Δρώμενο απο την ομάδα Αλληλεγγύης Αλιβερίου. Ο ιππικός σύλλογος Καρύστου “Φίλλιποι » αναπαραστά στο art garden το παραδοσιακό όργωμα και σπορά.Το άλογο, το χαλινάρι και το ινίο που ακόμα απαντώνται στους αμπελώνες της ευβοϊκής Γης, γίνονται τα σύμβολα μιας καλλιτεχνικής δράσης.\nΚύπρος - Οινοτουρισμός\nΣτα μονοπάτια του Βάκχου\nΠαρουσίαση οινοποιείων της Ν. Ευβοίας και Κύπρου μέσα στο Μυθικό Δάσος του VivArte Nature, παρέα με τον Βάκχο, τις Mούσες και τις νύμφες των βουνών. Μια πρωτότυπη και interactive γευσιγνωσία του οίνου με αποφθέγματα αρχαίων Ελλήνων ποιητών.\nΣυμμετέχουσες χώρες: Αλγερία – Στύρα / Κύπρος – Ν.Εύβοια\n10:30-11:30 – Υποδοχή και ξενάγηση στο πάρκο τέχνης και πολιτισμού.\n11:30-13:30 – ΟΙΝΙΚΟΣ ΤΟΥΡΙΣΜΟΣ\nΠαρουσίαση οινοποιείων της Ν. Ευβοίας και Κύπρου μέσα στο Μυθικό Δάσος του VivArte Nature.\n13:30-14:00 – Έναρξη και παρουσίαση συνολικά του προγράμματος ΜΕΣΟΓΕΙΟΣ: ΚΑΙΝΟΤΟΜΕΣ ΓΕΦΥΡΕΣ.\n14:00-16:30 – ΓΑΣΤΡΟΝΟΜΙΚΟΣ ΤΟΥΡΙΣΜΟΣ\n16:30 – Αναχώρηση\nΣυμμετέχουσες χώρες: Κανάριοι Νήσοι, Ισπανία – Αντιά Ευβοίας\n12:00-13:00 – Υποδοχή και ξενάγηση στο πάρκο τέχνης και πολιτισμού.\n13:00-14:30 – ΕΘΙΜΙΚΟΣ ΤΟΥΡΙΣΜΟΣ (Στο Καβοντορίτικο αλώνι)\n14:30-16:30 – Ελαφρύ γεύμα με παρουσίαση και προβολή των παραδοσιακών γεύσεων και τοπικών προϊόντων.\nΣυμμετέχουσες χώρες: Γαλλία – Κάρυστος, Ιταλία –Αλιβέρι\n11:30-14:30 – ΟΙΚΟΤΟΥΡΙΣΜΟΣ ΚΑΙ ΑΓΡΟΤΟΥΡΙΣΜΟΣ\n14:30 – Αναχώρηση. Τέλος Εκδήλωσης\nΔιεύθυνση:VivArte Nature, Επαρ.Οδ. Γιαννιτσίου – Χανίων, Γιαννίτσι Ευβοίας\nPhone:21 0483 3667


Η παρουσιάστρια της Epoch Times Ρέιτσελ Γουόνγκ σε μια εκπομπή Καντονέζικης γλώσσας «Shi Shan's Outlook», 12 Μαρτίου 2021. (Στιγμιότυπο οθόνης από YouTube)\nΗ Γουόνγκ υποπτεύεται ότι η πρόσφατη παρενόχληση είναι αποτέλεσμα ενός προγράμματος που παρουσίασε δύο εβδομάδες πριν, που εξέθετε την δολοφονία κρατουμένων ασκουμένων του Φάλουν Γκονγκ για τα όργανά τους, πράξη που διαπράττει το ΚΚΚ.\n«Είναι το πιο εις βάθος επεισόδιο που εκθέτει το ΚΚΚ από τότε που άρχισα να εργάζομαι ως παρουσιάστρια», είπε.\nΕντός του προγράμματος, η Γουόνγκ παρουσίασε δύο ηχητικές καταγραφές, η μία εξ αυτών ήταν καταγραφή της μαρτυρίας ενός αστυνομικού που ήταν σε υπηρεσία στην σκηνή μιας επιχείρησης αφαίρεσης οργάνων στην επαρχία Λιαονίνγκ.\nΓραπτή καταγραφή από την ηχογράφηση της μαρτυρίας ενός ενόπλου αστυνομικού, που ήταν εν υπηρεσία στην σκηνή μιας επιχείρησης βίαιης αφαίρεσης οργάνου στην επαρχία Λιαονίνγκ. (Στιγμιότυπο οθόνης από YouTube)\nΗ άλλη ήταν καταγραφή του πρώην υπουργού Εμπορίου Μπο Σιλάι που παραδεχόταν ότι ο πρώην επικεφαλής του ΚΚΚ Τζιανγκ Τζεμίν είχε εκδώσει εντολές για την δολοφονία ασκουμένων του Φάλουν Γκονγκ και για την πώληση των οργάνων τους για κέρδος.\nΗ τελευταία καταγράφηκε από μια τηλεφωνική κλήση τον Σεπτέμβριο 2006 στο ξενοδοχείο Atlantic Kempinski Hamburg, όπου ο Μπο έμεινε στην διάρκεια μιας επίσκεψης στο Αμβούργο, Γερμανία, συνοδεύοντας τον τότε πρωθυπουργό Γουέν Τζιαμπάο.\nΟι καταγραφές δημοσιεύθηκαν στο Διαδίκτυο από τον «Διεθνή Οργανισμό για την Διερεύνηση της Δίωξης του Φάλουν Γκονγκ», μια ομάδα υπεράσπισης με έδρα τις ΗΠΑ, το 2016.\nΤο 2019, ένα ανεξάρτητο δικαστήριο εθελοντών βρήκε, μετά από διερεύνηση ενός έτους, ότι το ΚΚΚ αφαιρούσε βίαια όργανα κρατουμένων συνείδησης – κυρίως ασκουμένων του Φάλουν Γκονγκ – σε «σημαντική κλίμακα». Οι ασκούμενοι του Φάλουν Γκονγκ, μιας πνευματικής άσκησης διαλογισμού που βασίζεται στις αρχές αλήθεια, καλοσύνη, ανεκτικότητα, έχουν διωχθεί βίαια από το κινεζικό καθεστώς για πάνω από δύο δεκαετίες. Εκατομμύρια ασκούμενοι έχουν φυλακιστεί, και εκατοντάδες χιλιάδες έχουν βασανιστεί, σύμφωνα με το Κέντρο Πληροφοριών για το Φάλουν Ντάφα.\nΑν και αυτή είναι η τρίτη φορά που η Γουόνγκ έχει λάβει απειλητικό μήνυμα από Κινέζους αστυνομικούς, είπε ότι δεν θα υποκύψει σε φόβο.\n«[Το ΚΚΚ] φοβάται το μέγιστο σχετικά με τα σκάνδαλά του, όπως την γενοκτονία, την μαζική εξάλειψη, και την αφαίρεση οργάνων από ζωντανούς ανθρώπους», είπε. «Αν το κρύψεις, ή αν σταματήσεις την φωνή ή κάνεις ένα βήμα πίσω, είναι στην πραγματικότητα πιο επικίνδυνο.»\nΗ Γουόνγκ είχε ένα μήνυμα για το ΚΚΚ: «Όποια απειλή ή δράση κάνουν προς εμένα στο μέλλον, θα την δημοσιεύσω. Κάνω ζωντανές εκπομπές κάθε μέρα, και μπορώ να το λέω κάθε μέρα.»


Εβελίνα Βαρσάμη: Η πρώτη φωτογραφία του Κωνσταντίνου Αγγελίδη μετά το κρίσιμο χειρουργείο - Fay's book\nHome / Celebrity News / Εβελίνα Βαρσάμη: Η πρώτη φωτογραφία του Κωνσταντίνου Αγγελίδη μετά το κρίσιμο χειρουργείο\nΤο 2017 ο Κωνσταντίνος Αγγελίδης είχε ένα σοβαρό ατύχημα και από τότε δίνει τη δική του μάχη. Μετά από αρκετό καιρό νοσηλείας σε μονάδα αποκατάστασης είχε επιστρέψει στο σπίτι του συνεχίζοντας την αποθεραπεία, ωστόσο ο δρόμος είναι μακρύς για εκείνον.\nΟ Κωνσταντίνος Αγγελίδης τις προηγούμενες ημέρες πραγματοποιήσε ένα κρίσιμο χειρουργείο, το οποίο πήγε αρκετά καλά.\nΗ σύζυγός του, Εβελίνα Βαρσάμη μιλώντας στην εφημερίδα “OΝ time” και στη Σπυριδούλα Τριάντου είχε αποκαλύψει πώς είναι ο Κωνσταντίνος Αγγελίδης μετά το χειρουργείο.\nΣυγκεκριμένα, ανέφερε πως πονάει αρκετά και έκανε γνωστό πως θα ακολουθήσουν άλλα τρία χειρουργεία: “Πήγε καλά αυτή τη φορά. Βέβαια πονάει πολύ και τον πόνο αλλιώς τον διαχειριζόμαστε εμείς που είμαστε καλά… Χρειάζεται υπομονή και κουράγιο… Έχουμε κι άλλα χειρουργεία, τρία ακόμη. Ένα για τα μάτια, ένα στο μέτωπο και ένα στο χέρι. Δεν τελειώσαμε εδώ, έχουμε δρόμο μπροστά μας… Ο Κωνσταντίνος ξεκίνησε από το μηδέν. Κυριολεκτικά. Δεν μπορούσε να κάνει απολύτως τίποτα. Τώρα τουλάχιστον μπορεί να φάει. Όμως ακόμη και σήμερα, μετά από δυόμιση χρόνια, χρειάζεται άνθρωπο δίπλα του 24 ώρες. Δε μπορεί να αυτοεξυπηρετηθεί”.\nΜάλιστα, εξομολογήθηκε: “Πιστεύω πως γεννήθηκα για να κάνω καλά αυτόν τον άνθρωπο. Όλοι έχουμε έναν σκοπό στη ζωή και εμένα αυτός είναι ο δικός μου. Σίγουρα και εγώ λύγισα, υπήρχαν φορές που έλεγα δεν θα αντέξω, όμως ξαφνικά, από το πουθενά, έβλεπα ένα νεύμα του, μία κίνησή του και έλεγα πόσο δυνατός μπορεί να είναι; Θα το παλέψω και μαζί θα νικήσουμε”.\nΣτο συγκινητικό στιγμιότυπο βλέπουμε την Εβελίνα Βαρσάμη να δίνει ένα τρυφερό φιλί στον Κωνσταντίνο Αγγελίδη. Η ίδια εξομολογείται: «Ένα δικό σου φιλί και τα όνειρα γίνονται πάλι».


ΑΠΑΓΟΡΕΥΜΕΝΕΣ ΣΥΝΑΝΤΗΣΕΙΣ ΑΠΟ 7 ΦΕΒΡΟΥΑΡΙΟΥ ΣΤΟΥΣ ΚΙΝΗΜΑΤΟΓΡΑΦΟΥΣ – www.puzzlemag.gr\nΜία απαγορευμένη ερωτική σχέση στην καρδιά της διχασμένης Ιερουσαλήμ, πυροδοτεί ένα μπαράζ απρόβλεπτων εξελίξεων και δραματικών ανατροπών στο καθηλωτικό κοινωνικό θρίλερ του Μουάγιαντ Άλαγιαν, που βραβεύτηκε με το βραβείο Σεναρίου και Κοινού HBF στο φεστιβάλ του Ρότερνταμ.\nΗ Σάρα είναι Ισραηλινή και έχει μία καφετέρια στη Δυτική Ιερουσαλήμ. Ο Σαλίμ είναι Παλαιστίνιος από την Ανατολική Ιερουσαλήμ και κάνει παραδόσεις σε επιχειρήσεις, μεταξύ των οποίων και εκείνη της Σάρα. Παρόλο που ζουν σε διαφορετικούς κόσμους, η Σάρα και ο Σαλίμ διατηρούν εξωσυζυγική σχέση, ρισκάροντας έτσι την φαινομενικά ευτυχισμένη ζωή των οικογενειών τους.\nΌταν μία ριψοκίνδυνη μεταμεσονύχτια συνάντησή τους πάει στραβά, ο κίνδυνος να αποκαλυφθούν όλα μεγαλώνει και οι δύο τους παρακολουθούν ανήμποροι, ενώ οι απελπισμένες προσπάθειές τους να σώσουν ό, τι έχει μείνει από τις ζωές τους, κάνουν τα πράγματα ακόμη χειρότερα. Εγκλωβισμένοι ανάμεσα στον αμείλικτο κατοχικό μηχανισμό και τις κοινωνικοπολιτικές πιέσεις, ο Σαλίμ και η Σάρα βρίσκονται παγιδευμένοι σε ένα πλέγμα εξαπάτησης και παρανοήσεων, που ούτε η αλήθεια δεν μπορεί να σταματήσει την εξάπλωσή του.\nΤρία χρόνια μετά την πρεμιέρα της μαύρης κωμωδίας του «Love, Theft and Other Entaglements» στο φεστιβάλ του Βερολίνου, ο Μουάγιαντ Άλαγιαν επιστρέφει με μια ιστορία που κρύβει στον πυρήνα της απαγορευμένες επιθυμίες, μυστικά και ψέματα. «Αρχικά ήθελα να κάνω το σκηνοθετικό μου ντεμπούτο με την ιστορία αυτή», εξηγεί ο Άλαγιαν. «Μου αρέσουν οι ανατροπές της ζωής. Μου αρέσει να ακούω για την ριζοσπαστική πλευρά της ζωής, το αναπάντεχο, το απρόοπτο. Πώς οι ζωές αλλάζουν για πάντα σε ένα κλάσμα δευτερολέπτου, το πώς αντιδρούν οι άνθρωποι όταν το δευτερόλεπτο αυτό περάσει και αντιμετωπίζουν ό, τι έρχεται μετά. Είναι τόσο μικρή η απόσταση που σε χωρίζει από την καταστροφή. Αυτή είναι η Ιερουσαλήμ που γνωρίζω εγώ». «Θέλουμε να κάνουμε ταινίες για ανθρώπους σε θέσεις και καταστάσεις που είναι μεγαλύτερες από τους ίδιους», εξηγεί ο Ράμι Άλαγιαν, αδελφός του Μουάγιαντ, ο οποίος υπογράφει το σενάριο της ταινίας. «Άνθρωποι που δεν έχουν τα εργαλεία να αντιμετωπίσουν τις καταστροφές της ζωής. Μας ενδιαφέρουν οι ιστορίες για το πώς τα καταφέρνεις, πώς ξεπερνάς τα εμπόδια αυτά».\nΈχοντας δουλέψει χρόνια πάνω στην ιστορία, τα δύο αδέλφια επανήλθαν σε αυτήν μετά την επιτυχία της πρώτης τους ταινίας. «Όταν επιστρέψαμε στο σενάριο», εξηγεί ο Μουάγιαντ Άλαγιαν, «συζητήσαμε επί μακρόν για τις διάφορες δομές και οπτικές γωνίες από τις οποίες θα μπορούσαμε να προσεγγίσουμε την ιστορία. Δεν περίμενα την πρόταση του Ράμι να βάλουμε και τους τέσσερις χαρακτήρες στο κέντρο της ιστορίας, αλλά γρήγορα κατάλαβα ότι είχε δίκιο: το περίπλοκο υπόβαθρο των χαρακτήρων είναι βασικό για να τους καταλάβουμε, χωρίς αυτό δεν θα μπορέσουμε να συλλάβουμε τον χαρακτήρα της Ιερουσαλήμ και την αίσθηση των διχασμένων κοινωνικών και πολιτικών πτυχών της».\nΌπως λένε οι ίδιοι, πιστεύουν ότι, όταν όλα πάνε καλά, οι άνθρωποι έχουν την ενστικτώδη τάση να κάνουν το καλό για τους άλλους. Όταν, όμως, απειλούνται τα προνόμιά τους, όταν έρχονται αντιμέτωποι με την περίπτωση να βγουν έξω από τη ζώνη ασφαλείας τους, τότε οι επιλογές του ενδεχομένως να ήταν διαφορετικές. «Η ταινία είναι ένα κοινωνικό δράμα που θα μπορούσε να συμβεί οπουδήποτε στον κόσμο υπάρχει καταπίεση και αδικία», λέει ο σκηνοθέτης. Οι τέσσερις χαρακτήρες εγκλωβίζονται σε μια κινούμενη άμμο εξελίξεων. Ο κοινωνικός και πολιτικός διαχωρισμός της Ιερουσαλήμ είναι το τέλειο μέρος για να απιστήσεις: βρες κάποιον από την άλλη πλευρά και κανείς δεν θα το μάθει ποτέ. Αν και, φυσικά, το μαθαίνουν – γιατί το επίπεδο της παρακολούθησης πολιτών είναι δυνατότερο και βαθύτερο από οποιαδήποτε άλλη μέση πόλη. Όλοι οι Παλαιστίνιοι παρακολουθούνται, τα σημεία ελέγχου είναι παντού στη ζωή σου. Όταν πάει κάτι λάθος, οι συνέπειες για έναν Παλαιστίνιο είναι χειρότερες. Στην Ιερουσαλήμ υπάρχει ένας φόβος διάδρασης με τον άλλο. Μοιάζει προδοσία, καχυποψία, φόβος. Συμβολικά η απιστία ταιριάζει καλύτερα στην πόλη και την δυσλειτουργία της απ’ ό, τι ένα απλό ρομάντζο. Ταιριάζει στην δυσλειτουργία ολόκληρου του κόσμου και άρα είναι μια πολύ πιο εύστοχη απεικόνιση τού πώς επηρεάζει τις ζωές μας. Είναι μια ιστορία για επίπεδα και ψευδαισθήσεις. Όποια αίσθηση αυτονομίας έχουν οι Παλαιστίνιοι είναι πλαστή: στην πραγματικότητα, οι Ισραηλινοί έχουν όλον τον έλεγχο. Η Ιερουσαλήμ είναι η απόλυτη ψευδαίσθηση ανοικτής πόλης: ψευδαίσθηση ισότητας, κίνησης, ελευθερίας, ειρήνης, δημοκρατίας… Είναι όλα μια ψευδαίσθηση».\nΟ σκηνοθέτης Μουάγιαντ Άλαγιαν μιλά για την ταινία\n«Τοποθετώντας την ιστορία των δύο ζευγαριών στη διχασμένη πόλη της Ιερουσαλήμ, μπορούσαμε να αποτυπώσουμε το πώς η ζωή στην ιερή αυτή πόλη υπαγορεύει μια επικίνδυνη αντίδραση σε ένα κοινότοπο κοινωνικό δράμα που θα μπορούσε να συμβεί οπουδήποτε στον κόσμο. Αλλά όταν συμβαίνει εδώ, με την αφόρητη πίεση που ασκεί το κοινωνικοπολιτικό περιβάλλον, οι άνθρωποι πληρώνουν ένα πολύ μεγαλύτερο τίμημα και καλούνται να δράσουν με τρόπο εγωιστικό και βλαβερό για τους γύρω τους για να επιβιώσουν οι ίδιοι.\nΜε συναρπάζει το ηθικό δίλημμα που ενυπάρχει στην ανθρώπινη ιστορία: μπορούμε να ρισκάρουμε τα προνόμια που απολαμβάνουμε για χάρη κάποιου άλλου ή ενστικτωδώς θα βάζουμε πάντα πρώτους τους εαυτούς μας; Ακολουθώντας τους τέσσερις χαρακτήρες στην Ιερουσαλήμ, η ταινία παρουσιάζει τις αντικρουόμενες επιλογές των χαρακτήρων χωρίς να επιβάλει τη δική μου άποψη ή κάποιο απώτερο σκοπό: θέλω οι αντικρουόμενες απόψεις και επιχειρήματα, να επιτρέψουν στους θεατές να φτάσουν στα δικά τους συμπεράσματα.\nΠάντα με συγκινούσαν οι ταινίες στις οποίες οι χαρακτήρες βρίσκονται σε καταστάσεις που είναι μεγαλύτερες από τους ίδιους: καταστάσεις που συνιστούν πρόκληση για τον μέσο άνθρωπο, ο οποίος γίνεται συχνά ο αντιήρωας για να επιβιώσει και να εξασφαλιστεί μέσα στο παράλογο της ζωής.\nΤο να είσαι ήρωας, τουλάχιστον για μένα, σημαίνει το να επιβιώνεις μέσα στις αναταραχές και τα προβλήματα της ζωής: τις ανατροπές που πάντα μας εκπλήσσουν με το πόσο άβολη και δύσκολη μπορεί να γίνει η ζωή, περισσότερο από κάθε έργο μυθοπλασίας. Και αυτό είναι ακόμη πιο ταιριαστό σε ένα βασανισμένο μέρος όπως η Ιερουσαλήμ. Εγώ μεγάλωσα στην ανατολική πλευρά, που τελεί υπό στρατιωτική κατοχή και παραμένει χωρισμένη από την δυτική πλευρά χάρη σε πολλά εμπόδια, κυριολεκτικά και μη. Κάθε μέρα δεν μπορείς να προβλέψεις τι είδους προκλήσεις θα σου φέρει η ζωή και τι θα χρειαστεί να κάνεις για να τα καταφέρεις στην καθημερινότητά σου.\nΣτην ταινία, ο αδερφός μου και εγώ θέλαμε να πούμε μια ανθρώπινη ιστορία πέρα από τα ρεπορτάζ των ΜΜΕ. Θέλαμε να αφήσουμε πίσω μας τις εξιδανικευμένες ιστορίες στο σινεμά ή τις άλλες τέχνες, που ενώνουν Παλαιστίνιους και Ισραηλινούς, συχνά αγνοώντας τις συνθήκες που τους χώρισαν αρχικά, καθώς και το καταπιεστικό σύστημα που δημιούργησε και διατηρεί το χάσμα μεταξύ τους.\nΘέλαμε να πούμε μια ιστορία που βασίζεται αυθεντικά στη ζωή της Ιερουσαλήμ, που μιλάει για τις δυνατότητες του ανθρώπου για επικοινωνία, αλλά και τα όριά μας όταν ερχόμαστε αντιμέτωποι με ακραίες πιέσεις από το κατασταλτικό μας περιβάλλον».\nΣκηνοθεσία: Μουάγιαντ Άλαγιαν\nΣενάριο: Ράμι Άλαγιαν\nΗθοποιοί: Αντίμπ Σαφάντι, Σιβάν Κρέτσνερ, Ισάι Γκόλαν, Μάισα Αμπτ Ελχάντι\nΔιανομή: Rosebud.21, SevenGroup\nBLOCKCHAIN Ουτοπία ή U–turn?\nΑπέναντι στον καθρέφτη στο Κέντρο Ελέγχου Τηλεοράσεων\nΗ Marina για μια μοναδική συναυλία στο Piraeus 117 Academy\nITHACA, OUR ODYSSEY 1


ΔΕΙΤΕ τι είπαν Στεφανίδου, Γερμανού και Χρηστίδου για το... - Star.gr\nMEDIA Τρίτη, 8 Ιουλίου 2014, 18:15\nΔΕΙΤΕ τι είπαν Στεφανίδου, Γερμανού και Χρηστίδου για το χωρισμό Κωστόπουλου-Μπαλατσινού\nΈμειναν... άφωνες με την είδηση οι παρουσιάστριες!\nΔεν μπορούσαν να αφήσουν ασχολίαστο η Τατιάνα Στεφανίδου, η Ναταλία Γερμανού και η Σίσσυ Χρηστίδου το χωρισμό του Πέτρου Κωστόπουλου και της Τζένης Μπαλατσινού που έπεσε σαν κεραυνός εν αιθρία στη showbiz.\n«Τον Πέτρο Κωστόπουλο τον αγαπώ πολύ, για 18 χρόνια περίπου με στήριξε. Την Τζένη την γνώρισα μέσω του Πέτρου, είναι επίσης άνθρωπος που συμπαθώ. Τους εύχομαι τα καλύτερα, να είναι υγιείς, να είναι αγαπημένοι ακόμα και αν δεν είναι μαζί» δήλωσε η Ναταλία Γερμανού.\nΗ Τατιάνα Στεφανίδου μέσα από την εκπομπή της δήλωσε σοκαρισμένη από το χωρισμό ενώ όπως αποκάλυψε έστειλε και μήνυμα στη Τζένη Μπαλατσινού η οποία της απάντησε...λακωνικά!\n«Εμένα μου έπεσε το σαγόνι όταν μου το στείλανε! Έμεινα με το στόμα ανοιχτό για πολλές ώρες!» ανέφερε.\nΚαι η Σίσσυ Χρηστίδου από την πλευρά της δήλωσε στεναχωρημένη.\n«Και για μένα ήταν πολύ ξαφνικό αλλά έτσι είναι αυτά. Εγώ προσωπικά στεναχωρήθηκα πάρα πολύ γιατί είναι ένα από τα αγαπημένα μου ζευγάρια. Δεν ξέρω, τους είχα τόσο δεμένους στο μυαλό μου που στεναχωρήθηκα πολύ!» είπε χαρακτηριστικά.


Συνεργασία ΚΕΘΕΑ και Γ.Ν.Θ. «Ιπποκράτειο» για την υγεία των εξαρτημένων > ΚΕΘΕΑ\nΣτην υπογραφή πρωτόκολλου συνεργασίας προχωρά το ΚΕΘΕΑ και το Γενικό Νοσοκομείο Θεσσαλονίκης Ιπποκράτειο, με στόχο τη φροντίδα της υγείας των εξυπηρετουμένων των θεραπευτικών προγραμμάτων ΚΕΘΕΑ ΙΘΑΚΗ και ΚΕΘΕΑ ΠΡΟΜΗΘΕΑΣ. Η συνεργασία αφορά τη διενέργεια των απαραίτητων ιατρικών εξετάσεων για τους εξαρτημένους χρήστες που φτάνουν στα συμβουλευτικά κέντρα των δύο προγραμμάτων του ΚΕΘΕΑ στη Θεσσαλονίκη. Στο πλαίσιο της συνεργασίας προβλέπεται ο προγραμματισμός 20 ραντεβού μηνιαίως για την ιατρική παρακολούθηση καθώς και τη συνταγογράφηση συγκεκριμένων αιματολογικών και διαγνωστικών εξετάσεων.\nΤο ΚΕΘΕΑ ΙΘΑΚΗ και το ΚΕΘΕΑ ΠΡΟΜΗΘΕΑΣ ευχαριστούν θερμά τη Διοίκηση του Γ.Ν.Θ. «Ιπποκράτειο» για την άμεση και πολύτιμη ανταπόκρισή της στο αίτημα υποστήριξης όσων αγωνίζονται για μια καλύτερη ποιότητα ζωής.


125 καταγγελίες για βία στην οικογένεια στην Πάφο… Oι περισσότερες υποθέσεις αφορούν Ελληνοκύπριους | Cyprus Times\nJuly 26, 2021 Monday 05:16:40\n125 καταγγελίες για βία στην οικογένεια στην Πάφο… Oι περισσότερες υποθέσεις αφορούν Ελληνοκύπριους\nΣε δηλώσεις του στο Kυπριακό Πρακτορείο Ειδήσεων ο κ. Ιωάννου ανέφερε πως οι παραπονούμενοι είναι 143, εκ των οποίων 63 είναι αλλοδαποί και 80 Ελληνοκύπριοι.\nΕπίσης συνέχισε ο κ. Ιωάννου οι κατηγορούμενοι είναι συνολικά 130 πρόσωπα, εκ των οποίων οι 55 είναι αλλοδαποί και 75 Ελληνοκύπριοι. Για τις πιο πάνω καταγγελίες, είπε ο Εκπρόσωπος Τύπου της αστυνομικής διεύθυνσης Πάφου έγιναν 65 συνολικά συλλήψεις ενώ βγήκαν 33 διατάγματα αποκλεισμού .


Ανοιχτό το ενδεχόμενο να μειωθεί το αφορολόγητο της βουλευτικής αποζημίωσης - Newsit.gr\nNewsit / Πολιτική / Ανοιχτό το ενδεχόμενο να μειωθεί το αφορολόγητο της βουλευτικής αποζημίωσης\nΑνοιχτό το ενδεχόμενο να μειωθεί το αφορολόγητο της βουλευτικής αποζημίωσης\nΔημοσιεύθηκε: 28.01.2013 | 15:42\nΟ Γιάννης Στουρνάρας, με έγγραφό του που διαβιβάστηκε στη Βουλή, αφήνει ανοιχτό το ενδεχόμενο να μειωθεί το ποσοστό του αφορολόγητου της βουλευτικής αποζημίωσης μπορεί να αναπροσαρμοστεί με απόφαση του υπουργείου Οικονομικών.\nΤο έγγραφο διαβιβάστηκε στις 24 Ιανουαρίου σε απάντηση ερώτησης του βουλευτή της Χρυσής Αυγής, Ηλία Κασιδιάρη, που καταγγέλλει ότι είναι προκλητικά χαμηλή η φορολόγηση των βουλευτών.\nΟ υπουργός Οικονομικών αναφέρεται στο 25% της βουλευτικής αποζημίωσης που είναι αφορολόγητο, λέγοντας ότι «κατά την εκκαθάριση του φόρου εισοδήματος από την αρμόδια ΔΟΥ, αφαιρείται από το καθαρό ποσό από μισθωτές υπηρεσίες το 25% του ακαθάριστου ποσού της βουλευτικής αποζημίωσης ως τεκμαρτό ποσό για την κάλυψη των δαπανών μίσθωσης των πολιτικών γραφείων και λοιπών δαπανών άσκησης του λειτουργήματός τους».\nΠροσθέτει δε στο σημείο αυτό ότι «το ποσοστό αυτό μπορεί να αναπροσαρμόζεται με απόφαση του υπουργού Οικονομικών».\nΠάντως ο κ. Στουρνάρας έχει επισημάνει ότι με τις διατάξεις του Ν. 3842/2010, από 1.1.2010 καταργήθηκε ο ειδικός τρόπος φορολόγησης που είχε καθιερωθεί με το Ζ΄ Ψήφισμα του 1975 της Ε΄ Αναθεωρητικής Βουλής και ίσχυε για τους Βουλευτές- Δικαστές. Δηλαδή, το ποσό που απομένει μετά από την αφαίρεση από τη βουλευτική αποζημίωση στην οποία συμπεριλαμβάνεται και το οικογενειακό επίδομα οικογενειακών βαρών του άρθρου 11 του Ν. 1505/1984, των ποσών των κρατήσεων, που βαρύνουν αυτό το εισόδημα όπως και της κράτησης για ασφαλιστικές εισφορές για τον κλάδο σύνταξης, φορολογείται ως εισόδημα από μισθωτές υπηρεσίες.\nΔΙΑΒΑΣΤΕ ΠΕΡΙΣΣΟΤΕΡΑ ΣΤΗΝ ΚΑΤΗΓΟΡΙΑ ΠΟΛΙΤΙΚΗ


Καταλήψεις σε ΔΟΥ θα κάνουν οι έμποροι της Πελοποννήσου - ΕΛΕΥΘΕΡΙΑ Online\nΑυτό σημειώνει η Ομοσπονδία Εμπορικών Συλλόγων Πελοποννήσου και Νοτιοδυτικής Ελλάδας σε ανακοίνωσή της, με την οποία συνοδεύει ψήφισμά της προς τον υπουργό Οικονομικών Γιάννη Στουρνάρα.\nΤο ψήφισμα, που κοινοποιείται επίσης στον υφυπουργό Οικονομικών Γιώργο Μαυραγάνη, στον αναπληρωτή υπουργό Οικονομικών Χρήστο Σταϊκούρα, στον γενικό γραμματέα Δημοσίων Εσόδων Χάρη Θεοχάρη και στους κατά τόπους βουλευτές, ενώ θα επιδοθεί και στους προϊσταμένους των κατά τόπους ΔΟΥ, αναφέρει τα εξής:\n«Οι νέες διατάξεις των Νόμων Ν.4174/2013, Ν.4172/2013, Ν.4225/2013 αποτυπώνουν καθαρά και ωμά την πλήρη ανικανότητα των εμπνευστών τους να νομοθετήσουν και να εφαρμόσουν ένα δίκαιο και αποτελεσματικό φορολογικό σύστημα. Οι εναπομείνασες χειμαζόμενες από την ύφεση επιχειρήσεις, με αυτές τις μεθοδεύσεις θα κλείσουν οριστικά. Το πρόβλημα των λουκέτων, της ανεργίας, της ερημοποίησης των τοπικών αγορών και της στέρησης δημοσίων εσόδων, θα διογκωθεί σε δυσθεώρητα επίπεδα.\nΖητούμε αλλαγή του Νέου Κώδικα Φορολογικού Δικαίου με τα εξοντωτικά - ληστρικά πρόστιμα για τυχόν λάθη και παραλείψεις.\nΕπιζητούμε την νομοθέτηση φορολογικών ελαφρύνσεων για τις μικρομεσαίες επιχειρήσεις καθώς και αλλαγή της επιβεβλημένης εξοντωτικής φορολογίας επί των ακινήτων.\nΟι μικρομεσαίες επιχειρήσεις στενάζουν από τις φοροεπιδρομές και την έλλειψη ρευστότητας. Δεν αντέχουν άλλο. Η τυχόν διατήρηση των νέων φορολογικών διατάξεων θα επιφέρει την κατάρρευση των ορίων αξιοπρεπούς ύπαρξης και διαβίωσης όλων των επαγγελματιών και του συνόλου των φορολογούμενων πολιτών».


LoveMyAll: Σοκάρει ο Γκρόμπελαρ: «Έχω σκοτώσει πολλούς ανθρώπους»\nΟ παλαίμαχος τερματοφύλακας της Λίβερπουλ προχώρησε σε μια ανατριχιαστική αποκάλυψη, παραδεχόμενος πως έχει σκοτώσει συμπατριώτες του στη διάρκεια του εμφυλίου!\nΟ Μπρους Γκρόμπελαρ βίωσε την αποθέωση μέσα από το ποδόσφαιρο, αλλά και τον πόνο, την οργή και τον εφιάλτη του πολέμου. Μέσα από τη συνέντευξή του στον Guardian ο Γκρόμπελαρ σε μια παραδοχή - σοκ τόνισε πως έχει σκοτώσει πολλούς ανθρώπους στην πατρίδα του.\nΗταν... κυνηγός, εντόπιζε τα ίχνη των αντικυβερνητικών στρατιωτών του Ρόμπερτ Μουγκάμπε, γι αυτό και τον αποκαλούσαν «άνθρωπο της ζούγκλας». Ο εμφύλιος πόλεμος στη Ροδεσία προκάλεσε τον θάνατο 30.000 ανθρώπων...\nΟ Γκρόμπελαρ κατάφερε με τη βοήθεια του ποδοσφαίρου να ξεπεράσει το σκοτεινό του παρελθόν, αν και παραδέχθηκε πως το τραγικό σκηνικό στο Χέιζελ ήταν χειρότερο από τον πόλεμο « Το ποδόσφαιρο ήταν αυτό που με κράτησε μακριά από τις μαύρες σκέψεις του πολέμου. Το Χέιζελ ήταν χειρότερο από τον πόλεμο. Στο Χέιζελ άκουγες τα πάντα να καταρρέουν και μετά... πτώματα».


Κάποτε στη Σαλονίκη - Μεταξία Κράλλη ..... - Θεματοφύλακες Λόγω Τεχνών\nHome / Βιβλιοαπόψεις / Ελληνική Λογοτεχνία / Κοινωνικά / Προτάσεις / Κάποτε στη Σαλονίκη - Μεταξία Κράλλη .....\nΚάποτε στη Σαλονίκη - Μεταξία Κράλλη .....\nΜια ιστορία αγάπης πολύ δυνατή, πλημμυρισμένη από έντονα συναισθήματα, την εποχή που οι Εβραίοι βιώνουν εγκλήματα και ο κλοιός στενεύει τα περιθώρια της ζωής τους.\nΑγάπη και πόνος.\nΈνας Εβραίος και μια Χριστιανή ζουν τον απολυτό έρωτα και καταρρίπτουν τα στερεότυπα που τους θέλουν χώρια σε μια κοινωνία στη δύνη του πολέμου.\nΠρόσωπα που συνδέονται στην πορεία μεταξύ τους δίνουν στην ιστορία την αίσθηση ότι τίποτα δεν γίνεται τυχαία. Η παράλληλη πλατωνική αγάπη, στην αρχή, του πάμφτωχου νεαρού που εισχωρεί στην Αντίσταση και λατρεύει στην κυριολεξία την όμορφη και πλούσια Νινόν, μας χρωματίζει έντονα την κοινωνική και οικονομική διαφορά των ανθρώπων στα χρόνια της Κατοχής.\nΗ συγγραφέας, σ’ ένα βιβλίο αρκετά διαφορετικό απ' αυτά που έχει συνηθίσει το κοινό της, εκθειάζει τον έρωτα χωρίς διαφορές σε θρήσκευμα και οικονομική και κοινωνική κατάσταση. Ενδυναμώσει το αίσθημα φιλίας και αλληλεγγύης μεταξύ των ηρώων και μας μεταφέρει άριστα στο κλίμα της εποχής εκείνης, τονίζοντας πόσο δύσκολο είναι να ξεχωρίσεις και να διαπρέψεις ως επιστήμων, αν ανήκεις στο γυναικείο φύλο.\nΑναμφισβήτητα, σε ό, τι αφορά τα ιστορικά στοιχεία έχει προηγηθεί εκτεταμένη έρευνα.\nΒυθίζεσαι σε ξεχασμένες ιστορίες της συμπρωτεύουσας, με ηθογραφικά στοιχεία μιας νοσταλγικής εποχής…\nΧρήμα, Πιστεύω και Ανθρωπιά συγκρούονται μεταξύ τους και δίνουν εικόνες μοναδικές στην ιστορία αυτή.\nΗ αφήγησή του έχει ωραία ροή, χωρίς περιττές περιγραφές ή μελοδραματισμούς και σου κρατάει αμείωτο το ενδιαφέρον μέχρι και τη τελευταία σελίδα του.\nΤελειώνοντας το βιβλίο αυτό, ένα αίσθημα πληρότητας και δικαίωσης με κατέκλυσε και μου έδωσε την εντύπωση ενός άρτια γραμμένου μυθιστορήματος. Αισθηματικό, ιστορικό ή και τα δύο; Εσείς θα αποφασίσετε!\nΤίτλος βιβλίου: Κάποτε στη Σαλονίκη\nΚάποτε στη Σαλονίκη - Μεταξία Κράλλη ..... Reviewed by Θεματοφύλακες Λόγω τεχνών on 10:00:00 π.μ. Rating: 5


bromelia « DIY Start – Ελλάδα\nΤι μπορεί να είναι πιο όμορφο από ό, τι τα λουλούδια; Λοιπόν, σε λουλούδια γνώμη μου είναι τα πιο όμορφα πράγματα στη Γη. Υπάρχουν πολλοί τύποι λουλουδιών σε όλο τον κόσμο, αλλά τροπικά λουλούδια είναι η πιο ελκυστική για πολλούς ανθρώπους. Επίσης κάλεσε εξωτικά, αυτά τα λουλούδια είναι φωτεινά χρώματα, και μπορεί να κάνει οποιοδήποτε κήπο να εξετάσουμε πανέμορφο.\nΠαρόλο που δεν απαιτούν ιδιαίτερη φροντίδα, εξωτικά λουλούδια χρειάζονται πολύ φως του ήλιου και το νερό για να ευδοκιμήσουν σε άλλα κλίματα. Αν θέλετε να ομορφύνει τον κήπο σας με τη φύτευση αυτά τα καταπληκτικά λουλούδια, ας μιλήσουμε για μερικά από τα πιο δημοφιλή από αυτά, όπως ανθούριο, bromeliad, πουλί του παραδείσου, μπουκαμβίλιες, ιβίσκους, ορχιδέες, κόκκινο τζίντζερ, Πρωτέα, ορχιδέες, Heliconia, gloriosa κρίνο και plumeria.\nΗ άνθιση των Ανθούριο έχει το σχήμα της καρδιάς χρωματίζονται με κόκκινο χρώμα με κρεμ spadix στη μέση του. Αυτό το λουλούδι είναι εγγενές στην Δυτικές Ινδίες, αν και πολλοί άνθρωποι καταλήγουν να πιστεύουν ότι η Χαβάη είναι η μητρική θέση του. Οι περίπου 800 είδη του απλώνονται από την Ουρουγουάη στη Βόρεια Αργεντινή και το Μεξικό. Anthuriums Tulip μπορούν επίσης να χρωματιστούν σε λεβάντα, πράσινο, κόκκινο, μοβ, λευκό και κόκκινο.\nΠουλί του παραδείσου είναι ένα άλλο τροπικό λουλούδι, που ονομάζεται επίσης γερανός λουλούδι. Τα άνθη του είναι κατασκευασμένα από τρία πέταλα πορτοκάλι προσανατολίζεται όρθια και τρία μπλε πέταλα. Είναι εγγενές στην ανατολική και νότια περιοχή της επαρχίας Cape.\nΑυτό είναι ένα άλλο εξωτικό λουλούδι που μοιάζει με ανανά, όταν πρόκειται για ανθίζει και τα φύλλα. Μπορεί να είναι κόκκινο, μοβ ή πορφυρό χρώμα και είναι κατασκευασμένο από βράκτια σε φωτεινά χρώματα.\nBougainvillea είναι ένα πολύ όμορφο εξωτικό αμπέλου που κάνει πολύ πολύχρωμα λουλούδια. Το λουλούδι αποτελείται από τρία βράκτια papery και συνήθως καλλιεργείται για καλλωπιστικούς σκοπούς επειδή ανθίζει σε πολλά διαφορετικά χρώματα.\nΙβίσκος, που ονομάζεται επίσης Τζαμάικα, είναι ένα επιδεικτικός λουλούδι που έχει το σχήμα μιας σάλπιγγας, κατασκευασμένο από πέντε ή περισσότερα πέταλα. Έρχεται αδιάφορη χρώματα και χρησιμοποιείται τόσο για διακοσμητικούς και ιατρικούς σκοπούς. Το τσάι από ιβίσκους και άλλα βότανα είναι μια καλή θεραπεία για πολλά προβλήματα υγείας.\nΕγγενής στην Μαλαισία, κόκκινο πιπερόριζα έχει μακρά βράκτια χρωματισμένος με κόκκινο χρώμα και είναι επίσης ένα από τα πιο δημοφιλή εξωτικά λουλούδια χρησιμοποιούνται για διακοσμητικούς σκοπούς. Η άνθιση αυτού του λουλουδιού είναι κηρώδη? Στη βάση του υπάρχει ένα παχύ στέλεχος.\nΠροέρχεται από τη Νότια Αφρική, Protea έρχεται σε περισσότερα από 2000 είδη. Τα λουλούδια είναι τριχωτό περιβάλλεται από φύλλα ωοειδή, χρωματισμένο με κόκκινο ή ροζ. Είναι ένα από τα πιο όμορφα λουλούδια που χρησιμοποιούνται για τη δημιουργία floral ρυθμίσεις.\nΟι ορχιδέες είναι πολύ εκτίμησα επειδή είναι πολύ εξωτικά και όμορφα λουλούδια. Την ίδια στιγμή, είναι πολύ σπάνια και έχουν πολλά είδη. Εδώ είναι δύο από αυτές:\nΟρχιδέες Phalaenopsis είναι πολύ όμορφη ορχιδέα είδη που μοιάζουν με τα φτερά των σκώρους. Το καλύτερο πράγμα για αυτούς είναι ότι οι ορχιδέες Phalaenopsis απαιτούν χαμηλή συντήρηση.\nΟρχιδέες Dendrobium είναι πολύ επιτηδευμένο λουλούδια και απαιτούν πολλή προσοχή. Έρχονται σε διαφορετικούς συνδυασμούς χρωμάτων και αυξάνονται το καλοκαίρι μέχρι το χειμώνα. Υπάρχουν about1600 είδη Ορχιδέες Dendrobium.\nΑυτά ήταν μερικά από τα πιο δημοφιλή εξωτικά λουλούδια. Συνήθως, αυτές οι ομορφιές που χρησιμοποιούνται στη διακόσμηση του γάμου ή και πολλά άλλα σημαντικά γεγονότα. Μερικά από αυτά ανθίζουν όλο το χρόνο, ενώ άλλα έχουν ένα είδος περιόδου άνθισης.\nbromelia, Ανθούριο, ιβίσκου, κόκκινο τζίντζερ, μπουκαμβίλιες, ορχιδέας, πουλί του παραδείσου, Πρωτέα, τα είδη των τροπικών λουλουδιών, τροπικά λουλούδια


Είναι ένα διεθνώς μοναδικό, διαδραστικό μουσείο, που χρησιμοποιεί τα εκθέματα του, το παιχνίδι και τα παραμύθια για να ενθαρρύνει τα παιδιά να γνωρίσουν τον εαυτό τους και να κατανοήσουν τον κόσμο των συναισθημάτων, ενώ ταυτόχρονα ευαισθητοποιεί και υποστηρίζει τους ενήλικες σε θέματα που αφορούν τη συναισθηματική ανάπτυξη.\nΙδρύθηκε το 2006, είναι μέλος του HOI «HANDS ON INTERNATIONAL» Διεθνούς Συμβουλίου Παιδικών Μουσείων και του ΔΙΚΤΥΟΥ ΜΟΥΣΕΙΩΝ ΚΑΙ ΠΟΛΙΤΙΣΤΙΚΩΝ ΦΟΡΕΩΝ ΑΘΗΝΩΝ.\nΌλες οι δραστηριότητες του μουσείου βασίζονται στην αναγνώριση της ανεκτίμητης αξίας που έχει η συναισθηματική καλλιέργεια του ανθρώπου για την εξέλιξή του.\nΠοιες μέρες λειτουργεί το μουσείο;\nΤα Σαββατοκύριακα το μουσείο είναι ανοιχτό για το ελεύθερο κοινό παρουσιάζοντας τη διαδραστική έκθεση «Γεια σου κύριε Φόβε!» από τις 10π.μ. έως τη 1μ.μ., ενώ από τη 1μ.μ. έως τις 2μ.μ. πραγματοποιείται εργαστήρι για μικρούς και μεγάλους!\nΓια το πρόγραμμα του μουσείου μπορείτε να ενημερωθείτε και από το κουμπίΗΜΕΡΟΛΟΓΙΟ.\nΣε ποιους απευθύνεται το Μουσείο Συναισθημάτων;\nσε παιδιά, κυρίως από 6 έως και 12 χρονών\nσε ενήλικες που συνοδεύουν τα παιδιά (γονείς, συγγενείς, φίλους…)\nσε ενήλικες που ενδιαφέρονται για τη συναισθηματική ανάπτυξη των παιδιών\nΚαρατζά 7 και Τσάμη Καρατάσου 7\nΔέγλερη & Κάλβου


Νικολέττα Κωνσταντινίδου\t28 Μαΐου 2013\nΤο γάλα και τα υπόλοιπα γαλακτοκομικά προϊόντα αποτελούν την κύρια πηγή ασβεστίου, καθώς παρέχουν πάνω από το 80% του συνολικού ασβεστίου που προέρχεται από τη διατροφή. Μόνο ελάχιστα άλλα τρόφιμα παρέχουν ασβέστιο σε τόσο συμπυκνωμένες ποσότητες, όπως το γάλα. Οι φυτικές πηγές του ασβεστίου, όπως τα σκούρα πράσινα λαχανικά, περιέχουν φυτικά και οξαλικά οξέα τα οποία περιορίζουν την απορρόφηση του ασβεστίου από το έντερο. Είναι, λοιπόν, γενικά δύσκολο να καλύψει κάποιος τις καθημερινές του ανάγκες σε ασβέστιο έχοντας αποκλείσει τα γαλακτοκομικά από τη διατροφή του.\nΑπό τα γαλακτοκομικά, το γάλα θεωρείται ως το τρόφιμο που σχετίζεται κατεξοχήν με τα γερά οστά και όχι τυχαία. Δεν είναι μόνο η αυξημένη περιεκτικότητά του σε ασβέστιο, αλλά όλη του η σύσταση που προκαλεί αύξηση της οστικής μάζα. Το γάλα περιέχει ποικιλία μικροθρεπτικών συστατικών, φώσφορο, ψευδάργυρο και μαγνήσιο– μέταλλα που εμπλέκονται σημαντικά στον οστικό μεταβολισμό. Αποτελεί επίσης πηγή πρωτεΐνης, ριβοφλαβίνης και βιταμίνης Β12. Σε περίπτωση εμπλουτισμού, μπορεί να αποτελέσει και πηγή βιταμινών Α και D.\nΣημαντική η λακτόζη\nΗ λακτόζη που φυσιολογικά περιέχεται στα γαλακτοκομικά αυξάνει την απορρόφηση του ασβεστίου στο έντερο -το γάλα μάλιστα περιέχει λακτόζη σε μεγαλύτερες ποσότητες συγκριτικά με το γιαούρτι και το τυρί. Πολλοί ενήλικες μεγαλώνοντας δεν παράγουν λακτάση- το ένζυμο που διασπά τη λακτόζη-, με αποτέλεσμα να παρουσιάζουν δυσανεξία στο γάλα. Καλό θα ήταν η κατηγορία αυτή των ενηλίκων να καταναλώνει εναλλακτικά γιαούρτι και τυρί – και κυρίως σκληρά τυριά- όπου η λακτόζη είναι μερικώς υδρολυμένη, γιαούρτι με acidophilus ή ακόμα και γάλα ελεύθερο λακτόζης.\nΠόσα να τρώω;\nΟ Παγκόσμιος Οργανισμός Υγείας (ΠΟΥ) συστήνει την κατανάλωση τουλάχιστον τριών μερίδων γαλακτοκομικών την ημέρα (1 μερίδα γαλακτοκομικών αντιστοιχεί σε 1 ποτήρι γάλα, 1 κεσεδάκι γιαούρτι ή 30 γραμ. τυρί) για να καλυφθούν οι καθημερινές ανάγκες του οργανισμού σε ασβέστιο. Κατά τη διάρκεια περιόδων όπου οι ανάγκες είναι αυξημένες, όπως η εγκυμοσύνη, ο θηλασμός, η εφηβεία και τα πρώτα χρόνια μετά την εμμηνόπαυση, η συνιστώμενη κατανάλωση γαλακτοκομικών μπορεί να αυξηθεί κατά μία μερίδα. Μάλιστα, αξίζει να αναφερθεί ότι, σύμφωνα με τον ΠΟΥ, η συστηματική κατανάλωση γαλακτοκομικών, ήδη από την παιδική ηλικία, αποτελεί τον πιο αποτελεσματικό τρόπο για την επίτευξη της μέγιστης οστικής μάζας στην εφηβεία και την πρόληψη της οστεοπόρωσης αργότερα.\nΚερδίστε οστική μάζα\nΗ κατανάλωση γάλακτος έχει επιβεβαιωθεί ότι εγείρει την έκκριση της σωματομεδίνης C, η οποία εμπλέκεται σημαντικά στη διαδικασία οστικής ανάπτυξης και αύξησης της οστικής μάζας. Για παράδειγμα, τα παιδιά που καταναλώνουν γάλα έχουν μεγαλύτερη περιεκτικότητα μετάλλων στα οστά, μεγαλύτερο μήκος και οστική μάζα στη σπονδυλική στήλη συγκριτικά με αυτά που δεν καταναλώνουν γάλα. Είναι χαρακτηριστικό ότι ακόμα και σε μετεμμηνοπαυσιακές γυναίκες, η συστηματική κατανάλωση γάλακτος, αύξησε σημαντικά την οστική μάζα σε σκελετικές περιοχές που παρατηρούνται συχνά οστεοπορωτικά κατάγματα όπως η λεκάνη και η σπονδυλική στήλη.\nΥπάρχει η διαδεδομένη αντίληψη ότι η κατανάλωση γάλακτος είναι παράγοντας που αυξάνει τον κίνδυνο για παθήσεις του καρδιαγγειακού συστήματος, ενώ έχει κατηγορηθεί και για την εμφάνιση τροφικών αλλεργιών και παχυσαρκίας. Ωστόσο, σήμερα βάσει επιδημιολογικών και κλινικών μελετών, γνωρίζουμε ότι η κατανάλωση γάλακτος θα μπορούσε να βοηθήσει στην καταπολέμηση μερικών από τις μεγαλύτερες απειλές για την υγεία, μιας και προσφέρει ένα μοναδικό συνδυασμό θρεπτικών συστατικών. όπως η πρωτεΐνη, η βιταμίνη D, ο φώσφορος, ο ψευδάργυρος και το μαγνήσιο.\nΒλάπτει ή ωφελεί τα αγγεία;\nΠρόσφατη ανασκόπηση των δεδομένων από 400.000 ενήλικες από διάφορες χώρες που έτυχαν παρακολούθησης για 28 χρόνια, δεν επιβεβαίωσε ότι υπάρχουν επιβλαβείς συνέπειες της κατανάλωσης γάλατος για τα αγγεία, ενώ αντίθετα διαπιστώθηκε μια σχετικά μικρή αλλά αξιόλογη προληπτική δράση της κατανάλωσης γάλατος. Άλλες έρευνες έχουν δείξει ότι η καθημερινή κατανάλωση 3 μερίδων γαλακτοκομικών προϊόντων και 5 μερίδων φρούτων ή λαχανικών μαζί με χαμηλή πρόσληψη αλατιού, μπορούν να μειώνουν την αρτηριακή πίεση.\nΚαι στη δίαιτα!\nΥπάρχει πληθώρα ερευνητικών δεδομένων που επιβεβαιώνουν ότι τα άτομα που καταναλώνουν μεγαλύτερες ποσότητες γάλακτος έχουν συνολικά καλύτερη ρύθμιση στο σωματικό τους βάρος, συγκριτικά με τα άτομα που καταναλώνουν λιγότερο γάλα. O συνδυασμός υψηλών επιπέδων ασβεστίου στον οργανισμό και επαρκούς πρόσληψης πρωτεΐνης αργής πέψης, όπως η καζεΐνη του γάλακτος, αυξάνει περαιτέρω τη θερμογένεση (διαδικασία στην οποία το σώμα μας καίει λίπος και παράγει ενέργεια), αποτρέπει την υπερπαραγωγή της κορτιζόλης (καταβολική ορμόνη) και, σε συνδυασμό με την άσκηση, συμβάλλει στη γενικότερη μείωση του σωματικού βάρους.\nΗ αποχή από το γάλα… παχαίνει!\nΑποτελέσματα επιδημιολογικών και κλινικών μελετών, έχουν δείξει αντίστροφη σχέση της πρόσληψης ασβεστίου και γαλακτοκομικών προϊόντων με το ποσοστό λιπώδους μάζας. Ως πιθανός μηχανισμός αναφέρεται η χαμηλή διαιτητική πρόσληψη ασβεστίου ή βιταμίνης D, η οποία μπορεί να αυξήσει τα επίπεδα παραθορμόνης, προκαλώντας αύξηση της λιπογένεσης, αναστολή της λιπόλυσης και μείωση της θερμογένεσης. Αν η χαμηλή πρόσληψη αυτών των θρεπτικών συστατικών συνεχιστεί για μεγάλο χρονικό διάστημα, τότε αυξάνεται η εναπόθεση λίπους στον οργανισμό.\nΣωστή διατροφή για καλλίγραμμους κοιλιακούς


ΣΥΓΧΡΟΝΗ ΖΩΗ | Ποιος κάνει τις δουλειές του σπιτιού στην Ελλάδα και την Ευρώπη;\nΠοιος κάνει τις δουλειές του σπιτιού στην Ελλάδα και την Ευρώπη;\nΑπό την μία πλευρά ντρεπόμαστε. Από την άλλη, ας δούμε αυτή την έρευνα ως μια ευκαιρία να γίνουμε όλοι καλύτεροι.\nΔημοσίευση | 30 Οκτωβρίου 2018\nΜια έρευνα που δημοσιεύθηκε από το Statista πριν λίγες ημέρες έβγαλε στο φως τις πεποιθήσεις των ευρωπαίων ανδρών και γυναικών από επιλεγμένα κράτη σχετικά με το ποιος ασχολείται περισσότερο με τις δουλειές του σπιτιού, συγκεκριμένα το μαγείρεμα και το καθάρισμα. Και τα πράγματα δεν φαίνονται καθόλου καλά για την Ελλάδα.\nΓια την ακρίβεια, στην Ελλάδα βλέπουμε την μεγαλύτερη διαφορά ανάμεσα σε άνδρες και γυναίκες, καθώς για τις γυναίκες, το ποσοστό βρίσκεται στο 85% (και είναι και το υψηλότερο στην Ευρώπη), ενώ για τους άνδρες στο 16%. Η μόνη χώρα με χαμηλότερο ποσοστό στους άνδρες ήταν η Ουγγαρία, με 14%, αλλά η Ουγγαρία είχε επίσης το μικρότερο ποσοστό γυναικών που δήλωναν ότι έκαναν τις δουλειές, με 56%.\nΣτην πρώτη θέση βρέθηκε η Σουηδία, όπου η διαφορά ήταν λιγότερο από 20% μεταξύ των δύο φύλων, με 74% και 56% σε γυναίκες και άνδρες αντίστοιχα. Δείτε παρακάτω το γράφημα με τις απαντήσεις των υπόλοιπων χωρών και πείτε μας την γνώμη σας στα σχόλια: Ποιος κάνει τις δουλειές στο δικό σας σπίτι;\nΣημάδια ότι μάλλον δεν πρέπει να κάνετε παρέα Δωρεάν σεμινάριο από την Global Academy of Coaching Αλλάζει η ώρα την Κυριακή: Θα ξανασυμβεί όμως; Πού πάνε τα λεφτά μέσα στον μήνα;\nΠότε είναι κάποιος μισογύνης; Μήπως πιέζεσαι υπερβολικά; Πού θα μάθω αγγλικά δωρεάν; Δωρεάν όλα τα μουσεία και οι αρχαιολογικοί χώροι την Κυριακή


Αποκριάτικη Στολή Βραζιλιάνος\nΈφτασαν και φέτος οι απόκριες, ετοιμαστείτε για τρελό ξεφάντωμα με τις αποκριάτικες στολές Βραζιλιάνος που θα βρείτε στην ιστοσελίδα μας. Διάλεξε την αποκριάτικη στολή Βραζιλιάνος που σου ταιριάζει, πάρε την περούκα Βραζιλιάνος και τη μάσκα Βραζιλιάνος, οπλίσου με τα απαραίτητα αξεσουάρ Βραζιλιάνος που θα βρεις στο site μας και ξεκίνα το δικό σου πάρτυ.\nΣτολές Βραζιλιάνος αποκριάτικες για κάθε γούστο και κάθε περίσταση. Στις σελίδες των προϊόντων κάτω από κάθε αποκριάτικη στολή Βραζιλιάνος θα βρείτε και τα αποκριάτικα αξεσουάρ Βραζιλιάνος που ταιριάζουν με την αντίστοιχη στολή. Κάνε τον καλύτερο συνδυασμό και ετοιμάσου για τις καλύτερες απόκριες που πέρασες ποτέ!! Στις φετινές απόκριες, εσύ θα ξεχωρίσεις με τη αποκριάτικη στολή Βραζιλιάνος!\nΚωδικός Προϊόντος: 19-APO-P-145\nΕτικέτες: Χορός (Τσιγγάνοι - Σπανιόλες), Χορός, Ζευγάρια, Ζευγάρι-P1\nΑποκριάτικη Στολή Κλόουν Κορίτσι Μέγεθος: One Size Περιλαμβάνεται: Φόρεμα με τσέρκι, Μπο..\nΑποκριάτικη Μάσκα Ματιών Μαύρη Πέπλο\nΑποκριάτικη Μάσκα Ματιών Μαύρη Πέπλο..\nΑποκριάτικη Μάσκα Ματιών Καρό Ασημί\nΑποκριάτικη Μάσκα Ματιών Καρό Ασημί..\nΑποκριάτικη Στολή Βραζιλιάνα Μέγεθος: One Size Έφτασαν και φέτος οι απόκριες, ετοιμαστ..\nΑποκριάτικη Στολή Λεωνίδας Μπεμπέ Ηλικίες: Από 6 - 24 ΜηνώνΠεριλαμβάνεται: Φόρμα, Κάπα, Καπέλ..\nΑποκριάτικη Στολή Δρακουλίνα με Κόκκινο Καπέλο Ηλικίες: Από 8-14 ΕτώνΠεριλαμβάνει: Φόρεμα, Κ..


GEIASOY: Η εταιρεία Nanosolar αποκαλύπτει την μηχανή η οποία εκτυπώνει φωτοβολταϊκά.\nΗ εταιρεία Nanosolar αποκαλύπτει την μηχανή η οποία εκτυπώνει φωτοβολταϊκά.\nΠριν 7 μήνες εδώ στο Medgreece, είχαμε αναφέρει μια εταιρεία που έμελλε να φέρει την επανάσταση στον χώρο των φωτοβολταϊκών συστημάτων. Τότε γράφαμε ότι η εταιρεία είχε σαν στόχο τον επόμενο χρόνο (δηλαδή φέτος) να προχωρούσε σε ευρύτερη παραγωγή. Και να που τελικά έγινε.\nΗ Nanosolar παρουσίασε ένα μηχάνημα το οποίο κατασκεύασε, το οποίο μπορεί και εκτυπώνει (μοιάζει σαν τις τυπογραφικές μηχανές που τυπώνουν εφημερίδες) περίπου 30-33 μέτρα εύκαμπτα φωτοβολταϊκά ανά λεπτό. Η καινοτομία αυτή είναι από τις μεγαλύτερς στον χώρο των φωτοβολταϊκών και είναι ένα από τα σημαντικότερα βήματα για την παραγωγή φθηνών πάνελ, εύκαμπτων, οικονομικών και σε μεγάλη ποσότητα.\nΤα πάνελ της Nasnosolar είναι οικονομικά διότι αντί να χρησιμοποιούν πυρίτιο χρησιμοποιείται ένα μείγμα άλλων υλικών με τα οποία κατασκευάζουν ένα φωτοευαίσθητο “μελάνι” το οποίο “τυπώνεται πάνω στα λεπτά φύλλα από την μηχανή εκτύπωσης. Η καινοτομία της Nanosolar βραβεύτηκε από το περιοδικό Popular Science ως η πράσινη καινοτομία της χρονιάς.\nΣύμφωνα με την εταιρεία ο ρυθμός εκτύπωσης μπορεί να αυξηθεί και περισσότερο από τα 30 μέτρα ανά λεπτό.\nΠοιος είναι ο στόχος της εταιρείας; Να κατασκευάζει φωτοβολταϊκά τα οποία να έχουν κόστος κάτω από 3$ ανά W, και να μπορεί με αυτά να επενδύει τις εξωτερικές επιφάνειες κτιρίων και κατοικιών, ώστε να εκμεταλλεύεται το κτίριο την περισσότερη δυνατή ηλιακή ενέργεια. Σημαντικό πλεονέκτημα: τα φωτοβολταϊκά θα είναι ουσιαστικά αόρατα, σε αντίθεση με τώρα, και πολύ οικονομικότερα.\nμπορείτε να δείτε σε ένα βίντεο το μηχάνημα το οποίο εκτυπώνει τα φωτοβολταϊκά και το οποίο κοστίζει πάνω από 1,5 εκατομμύριο δολάρια….\nΚλείνοντας, θα ευχηθούμε όπως και στο προηγούμενο άρθρο για το θέμα, η τεχνολογία να έρθει σύντομα και στην Ελλάδα… (Θεού θέλοντος βέβαια και ΥΠΕΧΩΔΕ επιτρέποντος…)\nΑναρτήθηκε από Άχαιός στις 9:38 π.μ.\nΑνώνυμος 23 Απριλίου 2012 - 4:45 μ.μ.\nΕίναι πολύ σημαντικό να γίνονται τέτοιες ενέργειες σε σχέση με τα φωτοβολταϊκά(http://www.calpak.gr/default.php?pname=Fotovoltaika&la=1), καθώς μπορούν να χρησιμοποιηθούν σε πολλούς τομείς κι έτσι το όφελος για το περιβάλλον είναι πολύ μεγάλο.


Καλλονή – Ηρακλής 0-1 – ΙΚΑΡΙΩΤΙΚΑ ΝΕΑ\n22 Αυγούστου 2015 27 Αυγούστου 2017 tvikaria\nΕπιστροφή στη Σούπερ Λιγκ με το δεξί! Το γκολ του Περόνε ήταν αρκετό για να περάσει ο Ηρακλής με νίκη (1-0) από την Μυτιλήνη, κυριαρχώντας απέναντι στην Καλλονή!\nΜε 4-2-3-1 παρέταξαν τις ομάδες τους στον αγωνιστικό χώρο οι δύο προπονητές. Για την Καλλονή ο Χογκ ήταν κάτω από τα δοκάρια, ο Τσαμπούρης δεξιά στην άμυνα, ο Κρολ αριστερά και οι Αντέτζο, Αναστασιάδης στα στόπερ. Αμυντικά χαφ οι Κεϊτά, Καλτσάς και μπροστά τους ο Μανούσος δεξιά, ο Γεωργίου αριστερά και ο Κλαντρούμπσκι στον άξονα. Στην κορυφή ο Μάρκοβιτς.\nΓια τον Ηρακλή ο Χουάντερσον πήρε θέση κάτω από τα γκολπόστ, με τον Μπουκουβάλα να καλύπτει το δεξί άκρο της άμυνας, τον Σαραμαντά στο αριστερό και τους Στάμου, Μπαρτολίνι να αποτελούν το κεντρικό αμυντικό δίδυμο. Στα χαφ οι Ιντζόγλο, Λάζαρ και μπροστά τους ο Κυριακίδης δεξιά, ο Τσιλιανίδης αριστερά και ο Ρομάνο στον άξονα. Μοναδικός προωθημένος ο Περόνε.\nΔυνατά ο Ηρακλής και 0-1\nΟ Ηρακλής μπήκε δυνατά στο ματς, πίεσε από το πρώτο λεπτό και μόλις στο 7′ πήρε κεφάλι στο σκορ. Ο Τσιλιανίδης έδωσε ωραία στον Περόνε και αυτός με άψογο τελείωμα έστειλε την μπάλα στα δίχτυα του Χογκ για το 0-1 από πολύ νωρίς.\nΦάσεις ο «Γηραιός», προβληματική η Καλλονή\nΒέβαια, ο «Γηραιός» δεν έμεινε στο τέρμα αυτό και είχε κι άλλες φάσεις να σημειώσει και δεύτερο τέρμα, ενώ έπαιζε ωραίο ποδόσφαιρο με κάτω την μπάλα, είχε ωραίους συνδυασμούς και ήταν καλά στημένος αμυντικά.\nΣτον αντίποδα η Καλλονή προβλημάτισε αρκετά στο πρώτο μέρος, δεν κατάφερε να διασπάσει την άμυνα των φιλοξενούμενων και είχε μερικά… θέματα στο αμυντικό σκέλος. Η επόμενη καλή στιγμή ήταν στο 12′, όταν ο Τσιλιανίδης έβγαλε και πάλι για τον Περόνε, που μπήκε από δεξιά στην περιοχή και έκανε το πλασέ, με τον Χογκ να αποκρούει.\nΈνα σουτ του Λάζαρ στο αμέσως επόμενο λεπτό κόντραρε και αυτό του Τσιλιανίδη στην επαναφορά έφυγε πάνω από τα δοκάρια του γκολκίπερ της Καλλονής, που απείλησε για πρώτη φορά στο 16′, όταν ο Μανούσος έκανε το γύρισμα από αριστερά, ο Χουάντερσον δεν απέκρουσε και ο Σαραμαντάς παραχώρησε κόρνερ.\nΗ κεφαλιά του Αναστασιάδη στο ίδιο λεπτό δε βρήκε δίχτυα, τη στιγμή που η επόμενη φάση ήταν στο 27′, όπου από λάθος του Αντέτζο ο Τσιλιανίδης μπήκε στη φάση, με τον Χογκ να τον προλαβαίνει και να μπλοκάρει.\nΤο δίδυμο Τσιλιανίδη, Περόνε πρωταγωνίστησε και στο 29′, όταν οι δυο τους συνδυάστηκαν ωραία και ο δεύτερος έβγαλε τη συρτή σέντρα για τον Κυριακίδη, που πλάσαρε άουτ από δεξιά, ενώ από το κεφάλι του Κεϊτά η μπάλα πήρε πορεία προς τα δίχτυα του Χογκ, που μπλόκαρε, μετά τη σέντρα του Λάζαρ στο 32′.\nΤο σουτ του Περόνε έξι λεπτά αργότερα δε βρήκε στόχο, με τους γηπεδούχους να έχουν την καλύτερη στιγμή στο 40′, όπου η μπάλα έφτασε στον Μανούσο, το δυνατό σουτ του οποίου κατέληξε δίπλα από το δεξί δοκάρι του Χουάντερσον.\nΚαλύτεροι οι γηπεδούχοι, δοκάρι οι φιλοξενούμενοι\nΈτσι, οι δύο ομάδες πήγαν στην ανάπαυλα με τον Ηρακλή να έχει το προβάδισμα και στην επανάληψη η εικόνα του αγώνα ήταν διαφορετική. Η Καλλονή ανέβασε την απόδοσή της, ωστόσο δεν απείλησε σε κανένα σημείο, παρά μόνο φώναξε για χέρι του Ιντζόγλου στο 53′ σε φάση που ο Στυλιαράς έδειξε να συνεχιστεί το παιχνίδι.\nΟι γηπεδούχοι πίεσαν, αλλά ανούσια, με τους φιλοξενούμενους να έχουν δύο μεγάλες ευκαιρίες για να… κλειδώσουν το «τρίποντο».\nΣτο 72′ ο Κεϊτά έκανε λάθος, ο Κυριακίδης έκλεψε την μπάλα και έκανε το πλασέ, με αυτή να περνάει… ξυστά από το αριστερό δοκάρι του Χογκ, ενώ στο 79′ η κεφαλιά του Μπαρτολίνι σταμάτησε στο οριζόντιο δοκάρι του αντίπαλου τερματοφύλακα, με τον Κυριακίδη να σουτάρει άουτ, αφού πήρε το… ριμπάουντ. Έτσι, το 0-1 έμεινε μέχρι τέλους, με τον Ηρακλή να επιστρέφει στη Σούπερ Λίγκα με το… δεξί.\nMan of the match: Αν και έγινε αλλαγή στο 60′, ο Τσιλιανίδης ήταν ο καλύτερος παίκτης του αγώνα. Ο άσος του Ηρακλή δημιούργησε πολλά προβλήματα στην Καλλονή μαζί με τον Περόνε, με τον οποίο οι συνδυασμοί ήταν… φωτιά στο πρώτο μέρος.\nΑδύναμος κρίκος: Άφαντη η Καλλονή επιθετικά. Προβλημάτισε αρκετά η ομάδα της Μυτιλήνης, ιδιαίτερα στο πρώτο ημίχρονο, όπου δεν είχε καν την κατοχή της μπάλας.\nΣτο ύψος του: Επιστροφή στη Σούπερ Λίγκα και γκολ για τον Περόνε, που ήταν ο καλύτερος του Ηρακλή, μετά τον Τσιλιανίδη. Καλό ματς και από Ρομάνο, Λάζαρ.\nΗ γκάφα: Έκαναν από μία οι Αντέτζο και Κεϊτά, αλλά δεν πλήρωσαν τα λάθη τους. Στην πρώτη περίπτωση μπλόκαρε ο Χογκ, στη δεύτερη αστόχησε ο Κυριακίδης.\nΤο στραγάλι: Για χέρι του Ιντζόγλου στο 53′ φωνάζει η Καλλονή. Ο χαφ του Ηρακλή φαίνεται να βρίσκει την μπάλα με το χέρι, όμως δεν είναι ξεκάθαρο αν αυτό είναι κολλημένο στο σώμα του ή όχι. Από εκεί και πέρα, ο Στυλιαράς δεν είχε προβλήματα, ενώ καλή δουλειά έγινε και από τους βοηθούς του.\nΤο ταμείο του Gazzetta: Μεγάλη επιστροφή για τον Ηρακλή στη Σούπερ Λίγκα και μάλιστα με το… δεξί. Ο «Γηραιός» έπαιξε ωραίο ποδόσφαιρο στο πρώτο ημίχρονο και με κορυφαίους τους Τσιλιανίδη, Περόνε έφτασε στο γκολ. Το 0-1 έμεινε μέχρι τέλους για να πάρουν τη νίκη οι Θεσσαλονικείς, με την Καλλονή να πραγματοποιεί κάκιστη εμφάνιση.\nΚαλλονή (Θαλής Θεοδωρίδης): Χογκ, Αναστασιάδης, Αντέτζο, Τσαμπούρης, Καλτσάς (53′ Ελλακόπουλος), Κεϊτά, Κρολ, Κλαντρούμπσκι (76′ Μπουρούς), Μανούσος, Γεωργίου (67′ Σάμπα), Μάρκοβιτς.\nΗρακλής (Νίκος Παπαδόπουλος): Χουάντερσον, Μπουκουβάλας, Στάμου, Μπαρτολίνι, Ιντζόγλου, Λάζαρ (65′ Πορτουλίδης), Σαραμαντάς, Κυριακίδης, Τσιλιανίδης (60′ Χαντί), Ρομάνο (81′ Ζιάμπαρης), Περόνε.\nPrevious «Πέτρα, νερό και όνειρα» στην Ικαρία\nNext Ενημερωτικό φυλλάδιο του δήμου Ικαρίας που ήρθε μαζί με τους λογαριασμούς του νερού\n24 Αυγούστου 2015 στο 18:10


Κωδικός Περιοχής Knüllwald\nΠόλη ή Περιοχή: Knüllwald\nΟ κωδικός περιοχής για την Knüllwald είναι 05685. Για τον πλασματικό αριθμό τηλεφώνου 3082509 και τον κωδικό περιοχής 05685 ο αριθμός που θα καλέσετε είναι ο 05685 3082509. Και το Knüllwald βρίσκεται στη Γερμανία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 3082509, τον κωδικό περιοχής 05685 (Knüllwald) και τον Κωδικός κλήσης χώρας 0049 ο αριθμός που θα καλέσετε είναι ο 0049 5685 3082509. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 05685- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +49 (0049) ή κωδικός περιοχής 05685 (Knüllwald).\nΑν βρίσκεστε εκτός της Γερμανία και θέλετε να καλέσετε ένα άτομο στο Knüllwald, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Γερμανία είναι το +49 (0049), οπότε αν βρίσκεστε στην Ελλάδα και θέλετε να καλέσετε ένα άτομο στο Knüllwald, θα πρέπει να προσθέσετε στον αριθμό τηλεφώνου του εν λόγω ατόμου το +49 5685 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 3082509, τον κωδικό περιοχής 05685 (Knüllwald) και τον Κωδικός κλήσης χώρας 0049 ο αριθμός που θα καλέσετε είναι ο 0049 5685 3082509.


Aristera sti Mitilini: ΓΙΑ ΤΙΣ ΕΞΕΛΙΞΕΙΣ ΣΤΗ MULTICOLLECTION\nΤο Διοικητικό Συμβούλιο του Σωματείου μας συνεδρίασε την Τετάρτη 29 Ιουλίου 2009 με θέμα τις εξελίξεις στην Multicollection. Ήδη έχουμε επικοινωνήσει με τον νομικό σύμβουλο του Σωματείου και έχουμε ορίσει συνάντηση με την Τράπεζα Πειραιώς.\nΟι «εξελίξεις» αυτές στη Multicollection. δεν είναι κεραυνός εν αιθρία. Οι τράπεζες, πριν μερικά χρόνια, δημιούργησαν μια σειρά εταιρίες στις οποίες μετέφεραν τραπεζικές εργασίες προκειμένου να μειώσουν το λειτουργικό κόστος τους. Απασχολούν εργαζόμενους χωρίς τα εργασιακά και ασφαλιστικά δικαιώματα των εργαζόμενων στις τράπεζες, με μισθούς κάτω από την κλαδική συλλογική σύμβαση των τραπεζοϋπαλλήλων. Με την ίδια ευκολία που οι τράπεζες άνοιγαν θυγατρικές για να εξυπηρετούν τους σκοπούς τους, με την ίδια ευκολία θα επιχειρήσουν να τις κλείσουν αδιαφορώντας για τους εργαζομένους που απασχολούνται σ’ αυτές. Αφού τους ξεζούμισαν τόσα χρόνια, τώρα με τη γνωστή συνταγή του διαίρει και βασίλευε θα υποσχεθούν προσωρινές λύσεις σε ορισμένους και άλλους θα τους πετάξουν στο δρόμο.\nΤο γεγονός ότι, τα τελευταία χρόνια οι ανατροπές στα εργασιακά και ασφαλιστικά δικαιώματα των τραπεζοϋπαλλήλων έχουν ως αποτέλεσμα (ειδικά στους νέους συνάδελφους οι οποίοι αποτελούν και την μεγάλη πλειοψηφία) την σταδιακή εξομοίωσή τους με τους εργαζόμενους στις θυγατρικές αποδεικνύει ότι τα προβλήματα είναι κοινά. Χαρακτηριστικό παράδειγμα η Τράπεζα Πειραιώς, η οποία απασχολεί εργαζόμενους στην Multicollection, στην PDS αλλά και σε άλλες εταιρίες θυγατρικές της (Factoring –Leasing- Multifin – Πειραιώς καρτών – Αsset Μanagement κλπ.).\nΠάγια θέση του Σωματείου μας είναι η άμεση απορρόφηση στην Τράπεζα Πειραιώς ΟΛΩΝ των εργαζόμενων των θυγατρικών της, με όλα τα εργασιακά τους δικαιώματα. Με βάση αυτή τη θέση μας, με αφορμή τις εξελίξεις στην Multicollection Διεκδικούμε:\n• ΚΑΜΙΑ ΑΠΟΛΥΣΗ - ΑΠΟΡΡΟΦΗΣΗ ΣΤΗΝ ΤΡΑΠΕΖΑ ΠΕΙΡΑΙΩΣ\n• ΣΤΑΘΕΡΗ ΚΑΙ ΠΛΗΡΗ ΕΡΓΑΣΙΑ ΓΙΑ ΟΛΟΥΣ\nΣυναδέλφισσες, συνάδελφοι, Καλούμε τους εργαζόμενους να μην υποκύψουν στις πιέσεις. Όπου οι εργαζόμενοι υπέκυψαν, τελικά έχασαν πολλά περισσότερα από τους εργαζόμενους που αντιστάθηκαν. Να συσπειρωθούν στο κλαδικό σωματείο μας.\nΤΗΝ ΤΡΙΤΗ 4 ΑΥΓΟΥΣΤΟΥ ΣΤΙΣ 6.Μ.Μ. ΘΑ ΠΡΑΓΜΑΤΟΠΟΙΗΘΕΙ ΣΥΣΚΕΨΗ ΣΤΑ ΓΡΑΦΕΙΑ ΤΟΥ ΣΩΜΑΤΕΙΟΥ ΓΙΑ ΤΙΣ ΕΞΕΛΙΞΕΙΣ ΣΤΗΝ MULTICOLLECTION.\nΑναρτήθηκε από Aristera sti Mitilini στις 11:54 μ.μ.\nΕτικέτες ΕΡΓΑΣΙΑ, ΣΥΝΔΙΚΑΤΑ-ΣΩΜΑΤΕΙΑ, ΤΡΑΠΕΖΕΣ


prefadoros-nafplio.blogspot.gr: Ξεσκίστε το Δημοτικό χρήμα, μόνο 9.672 Ευρώ για τη συναυλία του Εργατικού Κέντρου και μόνο ντροπή...\nΠέρυσι τέτοιον καιρό, πλήρωσε ο Δήμος για τη συναυλία του Εργατικού Κέντρου με το Μαζωνάκη, 12.276 Ευρώ, γιατί είχε ανάγκες το Εργατικό Κέντρο.\nΠοτέ δε μάθαμε, αν και προκλήθηκε ο κύριος Μπαρού πολλές φορές, πόσα εισιτήρια κόπηκαν, πόσα χρήματα συγκεντρώθηκαν και τι πληρώθηκαν με αυτά.\nΝα θυμηθούμε ότι οι τιμές ήταν 10, 13 και 15 Ευρώ...\nΦέτος λοιπόν, πάλι το Εργατικό Κέντρο "διοργανώνει λαϊκή μουσική συναυλία, η οποία απευθύνεται περισσότερο στις κοινωνικές ομάδες εκείνες που υφίστανται στο πετσί τους περισσότερο απ’ όλους τις εφαρμοσθείσες οικονομικές πολιτικές" και ο Δήμος δίνει 9.672 Ευρώ για τη συναυλία και οι εισπράξεις από τα εισιτήρια, θα πάνε στο Εργατικό Κέντρο.\nΚαλά ρε, χάθηκε τελείως η ντροπή; Θεωρείτε όλο τον κόσμο ηλίθιο; Ότι δεν καταλαβαίνει τι γίνεται; Εξυπνάδα είναι η πλειοψηφία να προσφέρει το Δημοτικό χρήμα όπου θέλει και να μη δίνει λογαριασμό;\nΔε θα μπορούσε ο Πρόεδρος του Εργατικού Κέντρου κύριος Μπαρού, που είναι και Αντιδήμαρχος, να φέρει στο Δημοτικό Συμβούλιο έναν απολογισμό, "τόσα εισιτήρια κόψαμε, τόσα χρήματα εισπράξαμε και εκεί τα δώσαμε", να κρατηθούν τουλάχιστον τα προσχήματα;\nΗ αλαζονεία της εξουσίας και η αμετροέπεια αυτής της Δημοτικής Αρχής, θα μείνουν στην Ιστορία του τόπου μας, ως το χειρότερο παράδειγμα, μη χρηστής διοίκησης, προς αποφυγήν...